Sudski tumači i prevodioci - Ražanj\nSudski tumači i prevodioci Ražanj\nSudski tumači i prevodioci Ražanj - Audio verzija\nU jugoistočnom delu Srbije, u Nišavskom upravnom okrugu, nalazi se naselje Ražanj, koje predstavlja sedište opštine sa istim imenom. Kroz varošicu protiče Ražanjska reka, koja se uliva u Južnu Moravu, a izvire na obližnjoj planini Bukovik. Opština Ražanj ima veoma povoljan geografski položaj, zauzima prostor na samom spoju Balkanske i Karpatske Srbije, kao i Velikog i Južog Pomoravlja. Graniči se sa teritorijama opština Aleksinac, Boljevac, Ćićevac, Kruševac, Soko Banja i Paraćin, a čine je 23 naselja. Preko ovog područja prolazi auto - put Beograd - Niš, a sama varošica Ražanj se nalazi na 55. kilometru od Niša ka glavnom gradu.\nIako na području opštine nisu vršena organizovana arheološka iskopavanja, na osnovu slučajno pronađenih predmeta može se zaključiti da je ovaj kraj bio naseljen još u praistorijsko vreme. Svakako je poznato da se na mestu današnje varošice u rimsko doba nalazilo naselje Arsena, što je, zapravo, naziv izveden iz latinske reči „arsenale“, u značenju „magacin za smeštaj oružja i ratne opreme“. Sredinom 16. veka u blizini Ražnja proneđeni su ostaci rimskog druma, čuvenog Via Militaris, koji i danas postoje.\nO poreklu sadašnjeg naziva mesta postoje dve legende. Jedna kaže da su se ovdašnji stanovnici od Turaka branili zašiljenim štapovima koji su ličili na ražnjeve, a po drugoj poreklo ove reči leži u imenu Rožanj, što je najviša tačka planine Bukovik. U prošlosti je čak postojao i Srez ražanjski, u čiji sastav je ulazila cela teritorija današnje opštine Ćićevac, kao i Deligrad i Jasenje, dva sela aleksinačke opštine.\nDanas u naselju Ražanj živi više od hiljadu stanovnika, a cela opština broji oko 9 hiljada ljudi. Radno sposobno stanovništvo mahom obavlja poslove u trgovini, prerađivačkoj industriji, poljoprivredi, ugostiteljstvu, kao i u državnoj upravi, zdravstvu i obrazovanju. Na području opštine Ražanj nema velikih preduzeća, a najbrojnija su takozvana mikro preduzeća, koja zapošljavaju do 5 radnika. U samoj varošici postoji predškolska ustanova, a osnovne škole rade u Ražnju i Vitoševcu. Kulturni život organizuje mesni Dom kulture i opštinska Narodna biblioteka. U orviru Doma kulture radi amatersko pozorište, kao i sala za bioskopske projekcije.\nMeđu ovdašnjim kulturno - istorijskim spomenicima ističe se manastir Sveti Roman, koji je podignut u 9. veku, još pre Nemanjića, na desnoj obali Južne Morave. Prirodne lepote koje privlače posetioce, svakako, obuhvataju planinu Bukovik, guste šume bogate raznom divljači, kao i nekoliko izletišta. Od 2000. godine u Ražnju se održavaju „Dani Save Jeremića“, posvećeni legendarnom frulašu rodom iz ovih krajeva. To je, zapravo, saborsko okupljanje čiji je cilj očuvanje narodnog stvaralaštva, posebno muzike i frule.\nS obzirom na to da Akademija Oxford neprekidno nastoji da proširuje broj svojih korisnika i da svoje usluge učini dostupnim što širem krugu ljudi, i žiteljima Ražnja i okoline omogućili smo da u našem prevodilačkom centru, ukoliko im je to potrebno, dobiju kvalitetne usluge prevoda službenih materijala, ali i njihove overe pečatom ovlašćenog stručnog lica. Pored toga, organizujemo kurseve stranih jezika, nakon kojih uspešni polaznici dobijaju međunarodno priznate sertifikate, obuku za rad na računarima, kao i profesionalno osposobljavanje, to jest, dokvalifikaciju ili prekvalifikaciju za mnoga zanimanja III ili IV stepena stručne spreme i pripremnu nastavu za polaganje prijemnih ispita u bilo kojoj srednjoškolskoj ili visokoškolskoj ustanovi.\nKo su i šta rade prevodioci i sudski tumači Ražanj?\nJezički stručnjaci koji se, u okviru prevodilačkog centra Akademije Oxford, bave obradom vaših službenih materijala stekli su sve predviđene profesionalne kvalifikacije. Svi prevodioci i sudski tumači Ražanj su diplomirali na traženim smerovima Filolških fakulteta, a nemali broj njih su i izvori govornici jezika sa kojima rade. To, svakako, doprinosi kvalitetu njihovog rada, kao i višegodišnje iskustvo u poslovima koje obavljaju i široko opšte obrazovanje. S obzirom na to da se bave obradom dokumentacije koja se uključuje u zvanični pravni promet, vrlo dobro poznaju sve važeće propise i zakone, a, naravno, i stručnu pravnu terminologiju koja se pojavljuje u sadržajima službenih materijala. Tako svojim klijentima mogu da omoguće da na jednom mestu, bez ikakvog maltretoranja i lutanja od službe do službe, u dogovorenom roku i po povoljnoj ceni, dobiju dokument na traženom jeziku u formi koja je prihvatljiva u međunarodnom pravnom saobraćaju.\nPrevodioci i sudski tumači Ražanj kvalifikovani su za prevod materijala u okviru više od 40 svetskih jezika, a najčešće, naravno, prevode sa nekog stranog jezika na srpski ili u obrnutom smeru. Međutim, ukoliko je potrebno, klijentima mogu da ponude i prebacivanje sadržaja između dva strana jezika i to na način koji se uglavnom ne praktikuje u ostalim prevodilačkim centrima, što će reći direktno, bez korišćenja našeg maternjeg jezika. Naime, u ostalim institucijama koje se bave prevodilačkim poslovima, pomenuti postupak se obavlja posredno, po sistemu „korak po korak“, tačnije, dokumenta se prvo sa osnovnog jezika prevode na srpski, pa tek zatim sa srpskog na traženi strani jezik. Međutim, prevodilac i sudski tumač Ražanj ima toliko bogata interesovanja, brojne afinitete, široko opšte i stručno obrazovanje, da je sposoban da materijale direktno prebaci sa izvornog jezika koji nije srpski na drugi, takođe, strani jezik. Time postiže veću efikasnost u radu, a može korisnicima da ponudi i nižu cenu, budući da kod nas za realizaciju ove usluge nije potreban rad više različitih stručnjaka.\nOsim engleskog, nemačkog, ruskog i francuskog, koji su svuda zastupljeni i najčešće traženi za prevod službenih spisa, prevodilac i sudski tumač Ražanj u svom radu koristi i italijanski, portugalski, španski, grčki, turski, arapski, ali i jezike koji se govore u našem neposrednom okruženju: makedonski, albanski, bosanski, bugarski, hrvatski, rumunski i mađarski. Sadržaji službenih materijala prebacuju se i u okviru slovenačkog, holandskog, ukrajinskog, skandinavskih jezika - švedskog, finskog, danskog i norveškog, kao i slovenačkog, kineskog i japanskog jezika. Želeći da izađemo u susret i klijentima sa specifičnim potrebama usled oštećenog sluha i smanjenih govornih sposobnosti, angažovali smo i stručnjaka za znakovni jezik. Prevodilac i sudski tumač Ražanj u svom radu koristi i jezik Starog Rima, odnosno, latinski, koji se već vekovima nigde ne govori, ali je i danas prisutan u različitim pisanim materijalima koji se tiču medicine, farmacije, veterine ili pravnih nauka. Iako ih je malo na ovim prostorima, u našoj profesionalnoj ekipi nalaze se i vrhunski stručnjaci za estonski, pakistanski, korejski, hebrejski, romski i persijski jezik, te i oni predstavljaju deo naše prevodilačke ponude.\nU našem prevodilačkom centru svaki posao se završava za najkraće moguće vreme, međutim, ukoliko klijent ima potrebu za obradom materijala u roku koji je još kraći od ponuđenog, može zatražiti takozvani „hitan prevod“, koji će biti završen onda kada sama stranka to zahteva. Svi prevodioci i sudski tumači Ražanj će i u ovakvoj situaciji učiniti sve da ispune zahteve svojih klijenata, a kvalitet njihovog rada će, uprkos otežanim uslovima, ostati nepromenjen. Ono što će se, međutim, razlikovati u odnosu na uobičajene okolnosti jeste cena pomenute usluge, s obziroma na to da je stranka obavezna da, pored osnovnih troškova, plati i „taksu za hitnost“. Visina ovog dodatka zavisi od broja prevedenih strana, pošto se za veće količine materijala obično daje neki popust, ali i od dužine vremenskog perioda koji nam je klijent ostavio za kompletiranje obrade.\nBudući da je za korisnike naših usluga potpuna obrada dokumentacije najpogdnija i finansijski najisplativija, najčešće dobijamo zahteve da i prevedemo i overimo službene materijale. No, ima situacija kada se od nas traži da izvršimo samo overu dokumenata koji su na traženi jezik već prebačeni van našeg prevodilačkog centra. Tada će prevodilac i sudski tumač Ražanj sprovesti uobičajenu proceduru, koja podrazumeva temeljno poređenje dobijenog prevoda sa njegovim originalom, koji se, takođe, mora dostaviti na uvid. Cilj ovog postupka nije, naravno, da se omalovaži rad stručnjaka koji nisu deo naše proesionalne ekipe, već da se utvrdi da li dokument na novom jeziku potpuno sadržinski, stilski i terminološki odgovara svom izvoru, jer jedino tada može biti legalno overen. Ukoliko su svi traženi uslovi ispunjeni, prevodilac i sudski tumač Ražanj overava prevod svojim pečatom na kome se nalazi jedinstveni registracioni broj, a zatim ga i potpisuje. Sada je ovaj dokument, sa stanovišta prava i zakona, sasvim isto što i bilo koji drugi original i može se, bez ograničenja, koristiti u pravnim, administrativnim i svim drugim legalnim poslovima.\nUkoliko se, pak, pokaže da nešto u prevodu koji ste doneli nije urađeno u skladu sa rigidnim pravilima obrade zvanične dokumentacije ili se on u nekim segmentima ne poklapa sa originalom, overa neće moći da se uradi. Tada možemo da vam ponudimo usluge naših visoko stručnih i nadasve iskusnih lektora i korektora, koji će, za kratko vreme, izvršiti redakturu vašeg prevoda i dovesti ga u formu u kojoj će, bez problema, proći kontrolu sudskog tumača. Oni će, naime, prvo detaljno pregledati prevod i original, ispraviti sve eventualne slovne, pravopisne, gramatičke i stilske greške, proveriti tačnost stručnih termina i izraza, u svemu uskladiti prevod sa tekstom izvornika i na svim nivoima poboljšati njegov kvalitet.\nPrevodilac i sudski tumač Ražanj obrađuje sledeća dokumenta\nJezički stručnjaci Akademije Oxford će, na vaš zahtev, uraditi prevod i overu svih vrsta zvaničnih materijala, bez obzira na koju se oblast društvenog života odnose ili koliko su kompleksni i zahtevni njihovi sadržaji.\nKako se u današnje vreme mnogi poslovi vode na nivou više država ili čak kontinenata, prevodioci i sudski tumači Ražanj prevode i overavaju sva dokumenta koja u tu svrhu mogu biti potrebna. To su, između ostalog, rešenja o osnivanju privrednog lica, ugovori o saradnji, o prodaji roba i usluga, kupoprodajni i mnogi drugi, ulazne i izlazne fakture, revizorski izveštaji, statut i osnivački akt preduzeća, a uz to i bilansi stanja i uspeha, godišnji izveštaji, izvodi iz APR-a (Agencije za privredne registre), raznovrsne poslovne odluke, poreski identifikacioni broj (PIB), kao i potvrde o kvalitetu proizvoda, finansijski izveštaji i mnoga druga srodna dokumenta. U savremenom poslovanju veoma su česti takozvani tenderi, to jest, javna prikupljanja ponuda, a za učešće na njima potrebno je podneti overene prevode traženih materijala, te tako prevodilac i sudski tumač Ražanj radi sa opštim uslovima, uputsvima za ponuđače, predmerima, obrascima i grafičkom dokumentacijom sa tehničkim specifikacijama.\nSvi koji se bave poslovima vezanim za građevinu, nauku ili tehniku imaju potrebu za prevodom i overom odgovarajuće stručne dokumentacije, pa prevodilac i sudski tumač Ražanj profesionalno obrađuje laboratorijska ispitivanja tehničkih uzoraka, deklaracije proizvoda, uputstva za rukovanje, naučne i tehničke patente, građevinske projekte i odgovarajuću projektnu dokumentaciju i mnoge druge pisane materijale iz ovih oblasti.\nLična dokumenta koja se kod nas prevode i overavaju obuhvataju izvod iz matične knjige rođenih (krštenicu), uverenje o državljanstvu, vozačku dozvolu, izvod iz matične knjige venčanih (venčani list), potvrdu o prebivalištu, ali i saobraćajnu dozvolu, izvod iz matične knjige umrlih (umrlicu), radnu dozvolu i, naravno, pasoš i ličnu kartu.\nImajući u vidu činjenicu da su u današnje vreme mnogi dobili mogućnost da se obrazuju, usavršavaju ili traže posao van granica svoje zemlje, često dobijamo zahteve da prevedemo i overimo različite pisane materijale koji zalaze u domen obrazovnog sistema. Tako prevodilac i sudski tumač Ražanj radi sa nastavnim planovima i programima fakulteta, potvrdama o redovnom školovanju ili studiranju, uverenjem o položenim ispitima, svedočanstvima o završenim razredima osnovne i srednje škole, prepisima ocena i, podrazumeva se, sa diplomom i dodacima diplomi.\nRadi podnošenja nekih zahteva ili ostvarivanja odgovarajućih ličnih prava, nadležnim institucijama je potrebno predati potrebne potvrde, uverenja, saglasnosti ili izjave, te prevodioci i sudski tumači Ražanj mogu da prevedu i overe potvrdu o stanju na tekućem računu u banci, uverenje o nekažnjavanju, potvrdu o redovnom zaposlenju ili o redovim primanjima, saglasnost o zastupanju, kao i potvrdu o neosuđivanosti, razne vrste ličnih izjava pojedinaca, potvrdu o mestu boravka, kao i onu koja se uvek traži kada je reč o sklapanju braka sa nekim stranim državljaninom ili državljankom, a to je potvrda o slobodnom bračnom stanju.\nSa posebnom pažnjom pristupamo obradi medicinske i farmaceutske dokumentacije, imajući u vidu da je neposredno vezana za zdravlje ljudi. Iz ove oblasti prevodimo i overavamo specifikacije farmaceutskih proizvoda, uputstva za lekove i karakteristike proizvoda, lekarske nalaze, dokumentaciju o mediciskim proizvodima i mnoge druge srodne materijale.\nPrevodioci i sudski tumači Ražanj kvalifikovani su i da izdaju overen prevod presude o razvodu braka, ali i svih ostalih sudskih rešenja, odluka i presuda, zatim raznovrsnih pravilnika, izveštaja, punomoćja, ovlašćenja, licenci, sertifikata, dozvole za boravak, zahteva za dobijanje vize, kao i svih vrsta pravno zasnovanih sporazuma, poput, recimo, ugovora o prometu nepokretnosti, o doživotnom izdržavanju i sličnih. Na zahtev klijenata, prevodilac i sudski tumač Ražanj će uraditi i prevod tekovina Evropske Unije, tačnije, pravnih akata ove zajednice evropskih država.\nU skladu sa odredbama Zakona o uređenju sudova Republike Srbije, svi prevodioci i sudski tumači Ražanj su, pre imenovanja na dužnost koju obavljaju, prošli predviđene provere podobnosti i položili stručnu zakletvu. Time su se obavezali da će u svakoj situaciji postupati prema važećim propisima i bezuslovno poštovati ličnost, kao i privatnost svojih klijenata. Dokumenta koja nam dostavljate na obradu biće, dakle, zaštićena od bilo kakve nepoželjne upotrebe, a podaci koji se u njima nalaze tretirani kao poslovna tajna. Tako ćete u našem prevodilačkom centru, pored vrhunskog kvaliteta obrade materijala, dobiti i neophodnu sigurnost i obezbeđenu diskreciju.\nNačin rada prevodilaca i sudskih tumača Ražanj\nProces obrade zvanične dokumentacije sastoji se iz dve faze. U prvoj se materijali prevode na traženi jezik, a u drugoj overavaju pečatom ovlašćenog stručnog lica. Prebacivanje sadržaja na ciljani jezik je posao koji prevodioci i sudski tumači Ražanj obavljaju sa vrhunskom profesionalnošću i posvećenošću. Tako postižu potrebnu preciznost i tačno prevođenje svih pojedinosti osnovnog dokumenta, a posebno stručnih izraza i termina, koji predstavljau samu suštinu ovakvih materijala. Novi dokument se izrađuje uz poštovanje svih gramatičkih i pravopisnih pravila, kao, uostalom, i stila zvaničnih spisa, koji je karakterističan i vrlo prepoznatljiv. Urađen prevod pregledaju najpre sami njegovi autori, a nakon toga i lektori, čijem iskusnom oku neće promeći ni greške koje su u prvoj kontroli eventualno ostale neuočene. Takav materijal, očišćen od svih nepravilnosti, dolazi do sudskih tumača i tada biva detaljno upoređen sa svojom originalnom verzijom. Cilj ovog postupka je da se utvrdi da li su prevod i original sadržinski, stilski i terminološki dva ista dokumenta, samo napisana različitim jezicima, jer jedino u tom slučaju prevod može biti overen pečatom ovlašćenog sudskog tumača i njegovim svojeručnim potpisom. Nakon toga, postaje upotrebljiv u svim nadležnim ustanovama jednog sistema i može se, sa zakonskom snagom originala, koristiti u pravnom prometu.\nKako bi prevodioci i sudski tumači Ražanj mogli da kompletno obrade vaša dokumenta, to jest, da ih, nakon prevoda, i overe, morate nam na uvid dostaviti originale ili, u krajnjem slučaju, njihove regularno overene fotokopije. To možete učiniti lično, dolaskom u našu poslovnicu, gde ćete materijale predati ovlašćeom koordinatoru i sa njim precizirati sve potrebne detalje. Druga mogućnost je da dokumenta na našu adresu pošaljete preporučeno preko Pošte Srbije ili neke od kurirskih službi koje su vam dostupne. Dostava spisa elektronskim putem nije dozvoljena, osim ako se od nas traži „hitan prevod“, kada je svaki sekund dragocen, pa prihvatamo da nam skenirane materijale pošaljete na mejl, ali naglašavamo da nam naknadno morate doneti ili na gore opisane načine poslati i originale, kako bi prevodioci i sudski tumači Ražanj mogli da završe sav posao obrade.\nPrevedena i overena dokumenta se spajaju sa originalima i možete ih lično podići u našem predstavništvu ili tražiti da vam ih pošaljemo na adresu koju budete naveli. Ova usluga se posmatra kao dodatna u odnosu na one koje su vam pružili naši stručnjaci, te ćete je i platiti nezavisno od cena prevoda i overe. Visinu troškova odrediće služba koja bude izvršila dostavu, a to može biti Pošta Srbije ili kurirska služba sa kojom već dugo na tom polju sarađujemo.\nCenovnik svih usluga koje možemo da vam ponudimo dostupan je na zvaničnom sajtu Akademije Oxford, a informacije tog tipa možete potražiti i od ovlašćenih službenika u našoj filijali. Valjalo bi da pojasnimo i da se cena prevoda formira shodno broju obrađenih strana, a da se na veće količine materijala uvek daju odgovarajući popusti. Prevodilac i sudski tumač Ražanj se, kao i mnoge njegove kolege, pridržava prevodilačkog standarda po kome se na jednoj strani prevoda nalazi tekstualni sadržaj od 1800 slovnih mesta, sa sve uračunatim razmacima između reči. To pravilo se primenjuje kod svih pisanih materijala, pa i kod zvaničnih dokumenata, iako jedna njihova strana obično sadrži znatno kraći tekstualni sadržaj.\nPored legalizacije službenih materijala koju vrši licencirani sudski tumač, postoji i overa Apostille pečatom, koju u našoj zemlji obavljaju predsednici ili ovlašćene sudije teritorijalno nadležnih osnovnih sudova. Ova formalnost se sprovodi od kada je stotinak država u Hagu 1961. godine potpisalo međunarodnu Konvenciju o ukidanju potrebe legalizacije stranih javnih isprava. Dokumenta overena Apostille-om ne prolaze nikakve dalje provere niti overe i mogu se, bez ikakvih problema, upotrebljavati u pravnim sistemima država koje su potpisale gore pomenutu konvenciju.\nPostupak apostiliranja službenih materijala nije posebno komplikovan, ali ima svojih specifičnosti koje i te kako utiču na tok overe. Pre svega, Apostill-om se ne overavaju sva dokumenta, te su, na primer, od ove vrste legalizacije uvek izuzete administrativne isprave koje se direktno odnose na neki carinski ili trgovinski posao, kao i isprave izdate od strane diplomatsko - konzularnih predstavnika. Apostiliranje ni u jednom slučaju ne isključuje overu pečatom sudskog tumača, ali je vrlo bitno znati tačan redosled postupaka u ovom procesu. Naime, postoje dokumenta kod kojih se prvo na traženi jezik prevodi sadržaj i vrši overa, pa se tek onda nose u sud na apostiliranje, a ima i onih gde je postupak upravo obrnut - prvo se stavlja Apostille, pa onda prevodioci i sudski tumači Ražanj rade svoj posao, prebacujući na traženi jezik i sadržaj samog pečata, koji je urađen u obliku štambilja, te se u njega, na propisan način, upisuju traženi podaci. Valja da napomenemo da se kod pojedinih službenih materijala Apostille-om overava samo prevod, a kod nekih drugih i prevod i original.\nBudući da prevodilac i sudski tumač Ražanj nema obavezu da bude detaljno upoznat sa tokom apostiliranja, uputiće vas u nadležnu pravosudnu ustanovu u vašem mestu, gde ćete se o svemu podrobno raspitati i tako obezbediti nesmetan tok overe vaših dokumenata.\nGde dobiti obaveštenja o Apostille overi?\nZa područja opština Aleksinac, Ražanj i Soko Banja nadležan je Osnovni sud u Aleksincu, te se svi žitelji pomenutih mesta u ovoj instituciji mogu informisati o potrebnim postupcima vezanim za Apostille overu. Sud se nalazi u Ulici Ace Milojevića 2, a broj telefona je 018-804-821.\nKategorije prevoda za Ražanj\nIzračunajte okvirnu cenu prevoda za Ražanj\nSpisak sudskih tumača za grad Ražanj\nCenovnik prevodilačkih usluga sudskih tumača za grad Ražanj\nSudski tumači i prevodioci u Ražnju\nAkademija Oxford Ražanj\nul. 4. jula bb, 37215 Ražanj


- Ovim novim odobrenjem potpuno ćemo rešiti problem sa potrebnim brojem zaposlenih koji su okosnica našeg preduzeća vozača, mehaničara, limara i kontrolora. Ono što sam obećao u decembru, sada je u potpunosti ispunjeno – izjavio je tim povodom direktor JGSP ’’Novi Sad’’ Milan Stanivuković i dodao da za svako novo zapošljavanje u preduzeću, u skladu sa zakonom, mora postojati saglasnost navedene Komisije.\n- Bilo je nekih koji su mene i moj tim početkom godine optuživali i govorili da je stanje u preduzeću nezadovoljavajuće. Naša dela i stvarnost su ih lako demantovali i pokazali da je taj napad bio orkestriran i politički obojen. Ne želim da ulazim u detalje zašto je to neko učinio, ali mi je žao jer je ostavilo nezasluženo ružnu sliku o gradskom prevozniku. Početkom godine od republičke Komisije dobili smo jedno odobrenje za zapošljavanje, sada je stiglo i novo, tako da problema sa radnom snagom nemamo – istakao je Stanivuković.\nOn je naglasio da nemaju problema ni sa voznim parkom jer će, kako je najavio, do kraja meseca preduzeću biti isporučeno sedam novih solo autobusa, a raspisna je javna nabavka za još pet solo autobusa.\n- Na ovom nećemo stati s obzirom na to da planiramo još veću obnovu voznog parka. Novosađani su imali i imaće i dalje bezbedan, kvalitetan i udoban prevoz kakav zaslužuju - zaključuje Stanivuković.


Evropa će teško napuniti skladišta gasa bez ruskih isporuka\nTanjug 31. marta 2022. 09:39\nLONDON/OSLO – Planovi Evrope da napuni skladišta i obezbedi snabdevanje gasom za sledeću zimu mogli bi da budu blokirani ako izvoz iz Rusije bude zaustavljen zbog spora oko uslova plaćanja, pri čemu se rizikuje potencijalno uvođenje ograničenja na potrošnju gasa u industrijama, upozoravaju analitičari.\nRusija obično snabdeva Evropu sa oko 40 posto gasa, ali je opasnost od mogućeg prekida isporuka povećana prošle nedelje nakon što su zemlje Gruupe sedam (G7) industrijski najrazvijenijih zemalja sveta odbile ruski zahtev za plaćanjem u rubljama, piše Rojters.\nEvropska komisija kaže da gas koji se čuva u skladištima čini oko jedne četvrtine potrošnje u Evropi tokom zimskih meseci, pošto je to glavno gorivo za grejanje.\nU nastojanju da se obezbede zalihe za sledeću zimu, Komisija je predložila zakon kojim se operaterima skladišta gasa nalaže da do 1. novembra popune najmanje 80 posto kapaciteta skladišta.\nMeđutim, s obzirom na to da količine gasa u evropskim skladištima trenutno iznose samo oko četvrtine ukupnih kapaciteta, što je ispod petogodišnjeg proseka za ovo doba godine koji obično iznosi nešto manje od 34 posto, nalog EK će operateri vrlo teško ostvariti bez ruskih isporuka, ocenjuje britanska agencija.\n„Cilj od 80 posto do 1. novembra je dostižan sve dok bar nešto ruskog gasa nastavi da dolazi. Mislim da bez ruskog gasa realizacija tog zadatka jednostavno nije izvodljiva“, izjavio je DŽek Šarpls, naučni saradnik Oksfordskog instituta za energetske studije.\nNemačka, najveći evropski potrošač gasa koji se oslanja na Rusiju za oko polovinu svojih potreba za gasom, postavila je cilj popunjeniosti skladišta od 90 odsto do novembra. Njene zalihe gasa trenutno su popunjene samo 26 procenata.\nOva zemlja je u sredu povukla potez bez presedana i pokrenula plan za vanredne situacije, što bi vladi moglo da da „odrešene ruke“ za uvođenje restrikcija u pogledu potrošnje energije ako isporuke gasa iz Rusije budu poremećene ili zaustavljene, konstatuje Rojters.\nEvropska komisija je saopštila da će snabdevanje po osnovu proglašenja vanredne situacije imati prioritet u odnosu na ciljeve popunjavanja skladišta, ako se širom EU proglasi vanredno stanje za snabdevanje gasom – što može da se desi ukoliko su najmanje dve zemlje već izdale takve sopstvene proglase.\nMatić i Đurovic o unapređenje saradnje SRB i CG u turizmu\nPoljskoj ponestaje ugalj – kompanije ograničile…\nMinistri turizma Srbije i Crne Gore razgovarali o…


RIK: Građani na straži i CRTA imaće posmatrače na izborima\nBeograd - Predsednik RIK Vladimir Dimitrijević obavestio je članove RIK da su data ovlašćenja udruženjima Građani na straži i CRTA da budu posmatrači na izborima.\nUdruženje Građani na straži podnelo je prijavu za praćenje rada organa za sprovođenje izbora za predsednika Republike, raspisanih za 2. april i to za dva posmatrača rada Republičke izborne komisije, a Radna grupa je konstatovala da su ispunjeni uslovi za izdavanje ovlašćenja za praćenje rada.\nPrijavu za praćenje rada organa za sprovođenje izbora za predsednika Republike predala je i CRTA (Centar za istraživanje, transparentnost i odgovornost), takođe za dva posmatrača rada RIK. Kako je navedeno, Radna grupa za posmastrače konstatovala je da su ispunjeni uslovi za izdavanje ovlašćenja za praćenje rada, kao i odgovarajućih akreditacija.\n« Mihajlović: Šešelj se potpuno izgubio, neka ide da igra šah sa penzionerima LDP: Srbija pripada Evropi, nema opravdanja za Dveri, SRS »


Viber počinje sa naplatom aplikacije i poziva?! | MediaPress\nViber počinje sa naplatom aplikacije i poziva?!\nPrevarili su vas, evo šta je istina!\nViber korisnici u Srbiji tokom 14. januara primili su lažnu “spam” poruku – sa upozorenjem da će, od ove nedelje, Viber početi da naplaćuje svoje usluge – zahtevajući od primalaca da pokrenu lančanu poruku prema što većem broju kontakata sa istim sadržajem, kako bi time bili prepoznati kao aktivni korisnici, što bi im omogućilo da nastave da koriste Viber besplatno.\nOvim povodom, Viber objavljuje da su informacije sadržane u ovoj poruci maliciozne prirode, i da ne potiču od Viber-a. Viber omogućava svim svojim korisnicima širom sveta da budu u kontaktu, besplatno i rako će i ostati!\nRazmenjujte poruke, pričajte, uživajte u igrama i razmenjujte razne sadržaje sa prijateljima i članovima porodice, gde god oni bili – bez ograničenja. Korisnici Viber-a nastavljaju da koriste njihovu omiljenu aplikaciju za razmenu poruka BESPLATNO kao što su uvek činili!\nMONDO je stupio u kontakt sa domaćim predstavnicima Viber aplikacije koji su nam dali dodatne informacije o ovom slučaju sa lažnim porukama.\nKako da razlikujemo zvaničnu Viber poruku od ove lažne koja kruži sa temom naplaćivanja poruka?\n– Viber se vodi veoma ozbiljnim kriterijumima po pitanju izbora sredstava komunikacije sa svojim korisnicima, kao i strogim principima po pitanju blokiranja “spam” poruka. Viber uvek koristi zvanične medije kao kanal komunikacije za prenošenje važnih informacija vezanih za poslovanje kompanije, citirajući visoko pouzdane i poznate izvore, u svom dobro prepoznatljivom maniru saopštenja. Korporativni logo Viber-a i ostali jasno prepoznatljivi elementi robne marke se uvek mogu lako prepoznati, time potvrdivši legitimitet takve poruke.\nDa li će Viber ikada naplaćivati svoje usluge privatnim korisnicima?\n– Korisnici Viber-a će i nadalje moći da koriste usluge svoje omiljene aplikacije za razmenu poruka – besplatno – kao što su to činili i do sada.\nViber moli svoje korisnike ovom prilikom da ne šire “spam” poruku dalje svojim kontaktima, kako bi sprečili da njen lažan sadržaj uznemiri njihove prijatelje i porodicu.\nTag:besplatne uslugelažna "spam" porukaViberViber korisnici u Srbiji


EU spremila 780 miliona evra hitne pomoći za „Bregzit” bez sporazuma\nBRISEL - Evropska unija je spremna da angažuje 780 miliona evra hitne finansijske pomoći državama-članicama koje budu ekonomski najviše pogođene mogućim „Bregzitom” bez sporazuma, saopšteno je danas, prenosi Beta. Glavnina - skoro 600 miliona evra, doći će iz Fonda solidarnosti EU, namenjenog zemljama članicama žrtvama prirodnih katastrofa. Ostatak će doći iz Evropskog fonda za prilagođavanje globalizaciji koji pomaže otpuštenim radnicima. Evropska komisija predstavila je danas nove hitne mere u slučaju „Bregzita bez dogovora”, dok Velika Britanija tone u političku krizu zbog podela oko „Bregzita”. Evropski zvaničnici istakli su da bi, pored 780 miliona evra, finansijska podrška za prevazilaženje posledica „Bregzita” bez dogovora mogla da stigne i iz drugih fondova – za ribarstvo


vasaDecember 18, 2017SASTAVI/IZVODJAČI\nRnR Records vam predstavlja – Stare Kuke 18. decembra 2017. by Peđa Peđa No comments yet Stare Kuke su sastav iz Inđije kojeg čine prekaljeni svirački profesionalci, aktivni kroz zajednički rad, ali i ranije muzičke aktivnosti kontinuirano već više godina. U regionu Srema odavno važe za jedan od najtraženijih cover aktova, koji na repertoaru ima više stotina READ MORE ...\nvasaDecember 17, 2017SASTAVI/IZVODJAČI\nRnR Records vam predstavlja – Hurleur 17. decembra 2017. by Peđa Peđa No comments yet Iz Negotina dolazi sastav Hurleur, aktivan od 2012-e godine. Po godinama ga čine izrazito mladi momci, ali sa već izraženim iskustvom. Svirački su tokom godina bili izrazito aktivni, a ne malu reputaciju stekli su nastupima na prestižnim ovdašnjim festivalima i manifestacijama kao READ MORE ...\nvasaNovember 16, 2017SASTAVI/IZVODJAČI\nRnR Records vam predstavlja – Tijan 16. novembra 2017. by Peđa Peđa No comments yet Na ovdašnjim muzičkim prostorima Tijan Popović predstavlja novo ime, do sada manje poznato široj javnosti, mada on nikako nije početnik,ili osoba sa manjim iskustvom. Iako je do sada godinama unazad participirao i učestvovao u muzičkom životu sarađujući i svirajući sa brojnim sastavima/akterima, READ ...\nvasaOctober 31, 2017SASTAVI/IZVODJAČI\nRnR Records vam predstavlja – Zemljotres 31. oktobra 2017. by Peđa Peđa 1 Comments Sastav Zemljotres po godinama čine mladi momci, koji već iza sebe imaju zapažen kontinuitet delovanja i karijere. Startovali su sa radom 2008-e godine, prvo kao cover bend. Imali su u dolazećim godinama i nekoliko promena postave, a sve vreme ekipu predvodi frontman, gitarista, vokal i READ MORE ...


Ambasador Koreje kod Vučića\nPredsednik Vlade Srbije Aleksandar Vučić primio je danas u oproštajnu posetu ambasadora Republike Koreje Lija Do-huna kome je preneo „zahvalnost što je svojim diplomatskim iskustvom na najbolji način doprineo unapredjenju bilateralnih odnosa“ Srbije i Koreje, saopšteno je iz srpske vlade.\nAmbasador Li je „čestitao premijeru što sa nepromenjenom posvećenošću nastavlja da sprovodi reforme“ dodajući da „sve više južnokorejskih kompanija uvidja mogućnosti srpske privrede i interesuje se za uslove investiranja“.\nOn je rekao da tome doprinosi i napredak Srbije na evropskom putu, kao i dosledna politika regionalne stabilnosti i saradnje, koja pozicionira Srbiju kao ključnu zemlju u regionu Zapadnog Balkana, dodaje se u saopštenju.\nVučić je pozdravio ponovo otvaranje kancelarije Korejske agencije za promociju trgovine i izvoza, „jer ona daje snažan podsticaj trgovinskoj saradnji“.\n„Želja Srbije je da dodje što više južnokorejskih investitora, jer je Vaša zemlja pravi primer kako se radom i disciplinom ostvaruje napredak društva“, rekao je na oproštaju Vučić ambasadoru Liju koji nakon Beograda odlazi na dužnost savetnika predsednice Koreje.


Beograd očekuje skore pregovore o statusu\nNaglašava se kako bi se osnovni standardi, kao što su sloboda kretanja, povratak i bezbednost, mogli postići ozbiljnim planom decentralizacije. Specijalni predstavnik za ocenu standarda svoju višednevnu posetu Beogradu završio je razgovorom sa srpskim premijerom Vojisavom Koštunicom.\nSloživši se sa Eideovom ocenom procesa decentralizacije, predsednik Vlade Srbije Vojislav Koštunica izrazio je bojazan da međunarodna zajednica prećutno napušta proklamovanu politiku standardi pre statusa, objavljeno je nakon razgovora srpskog premijera i specijalnog predstavnika generalnog sekratara. Naša strana, istakao je Koštunica, nije zadovolja zbog toga i očekuje eventualnu promenu politike prema pokrajini trebalo javno izložiti, stoji u saopštenju.\nRazgovori o budućem statusu po Koštunicu teško se mogu odvijati bez bilo kakvog uspeha u oblastima u kojima neophodno ostvariti bar minimalne standarde. U tom smislu, istakao je predsednik Vlade Srbije, postoji i spremnost i dobra volja Beograda da pruži puni doprinos postizanju saglasnosti i rešenja oko decentralizacije.\nSavetnik predsednika Srbije za Kosovo Dušan Bataković kaže da će Beograd insistirati na razgovorima o decentralizaciji bez čega neće biti ni efikasnog napretka u pregovorima:\n“Stoga mislim da će od brzine inplementacije decentralizacije, ne ni po planu A ni po planu B nego planu C koji će, pre svega, definistati kosovski Srbi koji su najviše zainteresovati za održiv i normalan život na Kosovu u novim administrativnim jedinicama, biti uslov odnosno preduslov daljih pregovora o statusu.”\nIzvešataj o ispunjenosti standarda na Kosovu koji će krajem septembra specijalni izazlanik Kai Eide predati generalnom sekretaru Kofi Ananu i Savetu bezbednosti Ujedinjenih nacija nakon poseta Prištini i Beogradu, po mnogima će odrediti dalji tok zbivanja oko Kosova odnosno ima li osnova da uskoro bude pokrenut dijalog o budućem statusu ove pokrajine.


Stefanović: Predstavljanje KiM samo na osnovu Rezolucije 1244 | Glas javnosti\nPočetna > Politika > Stefanović: Predstavljanje KiM samo na osnovu Rezolucije 1244\nDijalog sa Prištinom omogućio je Srbiji da utiče na prostor na koji nema pristup od 1999. godine\nOn je na tribini u Kraljevu naglasio da je Priština već predstavljena u 96 odsto regionalnih organizacija i da je bitno da na tabli koja stoji ispred njihove delegacije piše "Rezolucija 1244", a ne nešto što bi, kako je kazao, prejudiciralo kosmetsku nezavisnost.\nStefanović je na tribini koju je organizovala Demokratska stranka u Kraljevu, najavio da će do kraja januara biti postignut sporazum osiguravajućih kuća, tako da građani neće plaćati auto-osiguranje pri prelasku administrativne linije.\nOn je ocenio i da je nepotreban referendum koji je za februar zakazan u četiri opštine na severu Kosmeta jer se, smatra on, njime ništa ne dobija.\nStefanović je naglasio i da postignuti sporazumi sa prištinskom delegacijom ni na koji način ne krše Ustav Srbije niti ugrožavaju njenu celovitost.\nOn je odbacio optužbe opozicije da se vode tajni pregovori sa Prištinom i naglasio da je svaki sporazum objavljen na sajtovima i da su postizanju sporazuma prethodile konsultacije sa Srbima sa Kosmeta, sa opozicijom, crkvom, univerzitetom i nevladinim organizacijama.\n"Nema tog opozicionog lidera koga ja nisam vukao za rukav da mu ispričam sve i u Skupštini i na sastancima", naglasio je Stefanović.\nPrema njegovoj oceni, dijalog sa Prištinom omogućio je Srbiji da utiče na prostor na koji nema pristup od 1999. godine.\nStefanović je rekao da je međunarodna uprava na Kosmetu, koju čine Unmik, Kfor i Euleks, dozvolila da 90 odsto ingerencija bude preneto na prištinske vlasti, koje sada čak najavljuju i formiranje vojske.\n"Srbija na to može da utiče samo aktivnom pregovaračkom politikom, a ne frazama, ideologijom i busanjem u patriotska prsa", istakao je Stefanović.\nOn je kao dobro ocenio što je posrednik u dijalogu Evropska unija a ne Savet bezbednosti, koji je, kako kaže, dozvolio da Unmik sa 7.500 pripadnika na Kosovu spadne na 54.\nSB je takođe usvojio sve izveštaje svojih predstavnika koji su omogućili da danas Kosovo ima svoje registarske tablice, policiju i carinu.\n"Da Euleks nije doveden na KiM, između Hašima Tačija i kosmetskih Srba ne bi stajao niko", rekao je Stefanović.\nOn je ocenio da politika "I Kosovo i Evropska unija" nije jednostavna, ali Srbija ne može nijednog od ta dva da se odrekne.\nStefanović smatra da bez EU Srbija gubi sagovornike i saveznike i da tako izolovana ne može da brani interese na Kosmet, što je pokazalo i iskustvo iz 1999. godine.\n"Srbija ne može da se odrekne ni Kosova jer nijedna civilizovana država ne može da gazi temelje na kojima stoji i kad bi to učinila, ne bi je cenili ni u EU", rekao je Stefanović.\nOn je na kraju naglasio da je važno što je ova tribina održana u Kraljevu i što je ovde mogao da dodatna objašnjenja o dijalogu sa Prištinom, jer je Kraljevo grad u koji se posle 1999. godine naselilo više od 20.000 Srba sa Kosmeta.\nŠešelju pozlilo pa je vraćen u bolnicu


Prva Srpkinja u finalu najveće evropske nagrade za pronalazače – Okvir\nRad srpsko-američke naučnice rešio je kompleksne probleme u vezi sa zamenom oštećenog tkiva, zbog čega je EZP odlučio da prvi put jedna je od troje finalista u prestižnoj kategoriji „Životno delo“ bude i naučnica iz Srbije.\n„Tokom svoje naučne karijere, Gordana Vunjak-Novaković dala je ogroman doprinos inženjerstvu tkiva, jednom od najperspektivnijih načina za produženje ljudskog veka i poboljšanje kvaliteta života“, rekao je predsednik Evropskog zavoda za patente Antonio Kampinos, saopštavajući imena finalista za 2021. godinu.\n„Njena naučna inovacija, preduzetnički način razmišljanja i patentirani pronalasci nude mogućnost bezbednije rehabilitacione medicine kod mišićno-koštanih, srčanih i plućnih stanja, otvarajući vrata novom dobu regenerativne medicine“, dodao je.\nIstraživačica, koju je kao dete inspirisao lik i delo Nikole Tesle, pionir je alternativnog pristupa koji obuhvata laboratorijsko uzgajanje ćelija, navodi se u saopštenju EZP.\nSvoju višedecenijsku karijeru je posvetila razvoju „ex-vivo“ tehnike inženjerstva tkiva koja omogućava bezbednijii i precizniji način kultivacije koštanog, srčanog, plućnog i vaskularnog tkiva, bilo za transplantaciju, modeliranje bolesti ili ispitivanje lekova.\nPionirska tehnika Vunjak-Novaković uključuje „ex-vivo“ stvaranje živih bioloških graftova putem kultivacije novog komada tkiva iz sopstvenih ćelija pacijenta, u potpunosti eliminišući ove probleme, kažu u EZP.\nVulin: Ovo je priča koja će odjeknuti u celom svetu


Albanija će tražiti samostalno da pokrene pregovore sa Evropskom unijom | Restart Magazin\nAlbanija će tražiti samostalno da pokrene pregovore sa Evropskom unijom\n07/04/2022 07/04/2022 Urednik\n(Фото ЕПА-ЕФЕ/JOHN THYS/POOL)\nAlbanski premijer Edi Rama izjavio je danas da će ta zemlja zatražiti pokretanje pregovora o članstvu u Evropskoj uniji odvojeno od susedne Severne Makedonije, koja se i dalje suočava sa bugarskim vetom.\n„Albanija više ne može da očekuje da dva suseda razreše sukob”, rekao je Rama i dodao da Albanija ima dobre odnose sa obe države, prenosi Rojters.\nProšle nedelje je nemački kancelar Olaf Šolc rekao da razgovori o pristupanju Albanije i Severne Makedonije EU moraju da počnu što je pre moguće, jer bi svako odlaganje učinilo Zapadni Balkan ranjivim na spoljni uticaj, navodi Tanjug.\n← “Vreme je da Kejn pokaže da je jedan od najboljih ikada”\nBugarska će gas plaćati 40 odsto skuplje, ako ne uvozi iz Rusije →\nPIJANI sudija u Češkoj!\n24/09/2019 24/09/2019 Urednik\nOglasio se Vlade Divac posle razlaza sa Sakramentom\nFino i lako jelo: Kineska salata sa piletinom


Sve mlade žene koje se bave naučnim istraživanjima u oblasti prirodnih nauka i imaju do 35 godina i završene ili upisane doktorske studije, svoje prijave mogu podneti na veb-sajtu www.zeneunauci.co.rs.\nProgram Nacionalnih stipendija „Za žene u nauci“ deo je velikog L’Oréal – UNESCO globalnog programa koji kroz različite vidove podrške nastoji da promoviše ženske naučne talente, njihovu ulogu u društvu, kao i da pruži podršku njihovom daljem usponu u svetu nauke. Istovremeno, kroz podršku naučnicama, cilj programa je da ohrabri što veći broj žena da se bave naučno-istraživačkim radom i pokaže da veća zastupljenost žena u nauci doprinosi njenom razvoju kao i rešavanju izazova sa kojima se svet danas suočava.\nProgram „Za žene u nauci“ predstavlja jedinstvenu platformu koja ženama koje se bave naukom pruža mogućnost daljeg naučnog i profesionalnog usavršavanja i podršku da, u trenutku koji je možda preloman za njihovu naučnu karijeru, unaprede svoj rad i nastave da se bave naukom u Srbiji. Pored toga, učešćem u programu, našim talentovanim i posvećenim ženama, omogućen je i pristup međunarodnoj zajednici žena u nauci, dok sam projekat doprinosi afirmaciji naših naučnica i nauke, van granica naše zemlje.\nSve informacije o načinu prijavljivanja, kao i o samom programu, uključujući i prijavni formular i opšta pravila konkursa za 2021. godinu, dostupne su na veb-sajtu www.zeneunauci.co.rs.


Princ Čarls postao modni dizajner - BIGportal.ba\n13 Novembra, 2020 13 Novembra, 2020 0641\nBritanski prijestolonasljednik, princ Čarls, koga su muški magazini, poput Esquirea i GQ-a, mnogo puta proglašavali najbolje odjevenim muškarcem na svijetu, predstavio je svoju kolekciju odjeće.\nKako prenosi portal noob.ba, za naslednika britanskog trona mnogi kažu da je ikona stila, pa ne čudi što je 71-godišnji princ od Velsa odlučio da na svoj način zagazi u dizajnerske vode.\nSvetu je predstavljena kolekcija Modern Artisan koju čini 18 luksuznih odevnih predmeta, deset ženskih i osam muških od najkvalitetnijih prirodnih materijala, a napravljenih prema načelima održivosti koji princ zagovara u svim područjima života.\nKada je odjeća u pitanju, kako je rekao britanskom Vogu, njega užasava “brza moda”, gdje se odjeća naveliko kupuje i baca.\nRekao je da on više voli da popravlja i prepravlja, nego da baca stvari iz ormara, a da je tako, dokaz su i fotografije snimljene proteklih desetak godina na kojima princ nosi samo dva ista kaputa.\nKaputi, jakne, sakoi, košulje i pantalone iz kolekcije nastali su kao deo projekta Modern Artisan koji je finansirala organizacija The Prince”s Foundation u saradnji s italijanskim Yoox Net-A-Porterom, putem čijih će onlajn stranica odjeću s potpisom britanskog princa moći i da kupe zainteresovani.\nIdeja ove dugoročne saradnje je da se ojačaju tradicionalne vještine u proizvodnji odjeće i u Velikoj Britaniji i u Italiji.\nSva zarada od odjevnih predmeta “napravljenih da traju cijeli život i duže” biće uložena u programe obrazovanja mladih ljudi u području tekstila kroz Prince”s Foundation.


U Hrvatskoj eskalira govor mržnje protiv Srba, LGBT i Roma – GayEcho\nU hrvatskoj javnosti eskaliraju rasistički govor i mržnja protiv Srba, Roma i LGBT osoba, upozorava se u izveštaju Evropske komisije protiv rasizma i netolerancije Saveta Evrope. U izveštaju koji analizira zakonski okvir, rasistički i homofobni ili transfobni govor mržnje, nasilje i politiku integracije, upozoreno je na jačanje nacionalizma, posebno među mladima, i to često u obliku veličanja bivšeg fašističkog ustaškog režima.\nU regionalnim medijima i na internetu uobičajeni su rasistički i ksenofobični izrazi protiv Srba, LGBT osoba i izbeglica, kao i uvredljiv jezik o Romima. Događaju se i fizički napadi na te grupe i njihovu imovinu.\nSavet Evrope kritikuje neadekvatan odgovor hrvatskih vlasti na takvo jačanje netolerancije jer se sve to često ne smatra krivičnim delom, a većina slučajeva govora mržnje i nasilja motivisanog mržnjom tretira se kao – prekršaj. U izveštaju se napominje da se hrvatski propisi protiv mržnje retko primenjuju, a kao razlog za to navedeno je neznanje i nestručnost tela za sprovođenje zakona i pravosuđa.\nOdgovori hrvatskih vlasti na te incidente ne mogu se smatrati u potpunosti primerenim, naprotiv, vlasti retko upućuju bilo kakve poruke protiv govora mržnje. Odredbe o rasističkoj motivaciji kao otežavajućoj okolnosti takođe se retko primenjuju zbog manjka znanja i stručnosti u pravosuđu u prepoznavanju govora mržnje, piše u izveštaju.\nRomi su i dalje suočeni sa visokim nivoom društvene isključenosti, a podaci sugerišu da su njihove stope zaposlenosti alarmantno niske, a stope preranog napuštanja škole i dalje visoke. Izveštaj sugeriše da bi hrvatske vlasti trebale da uvedu obavezno obrazovanje o ljudskim pravima u sklopu građanskog vaspitanja i obrazovanja u školski sistem, posebno kada je reč o ravnopravnosti i zabrani diskriminacije.\nOsim toga, hrvatski političari i visoki funkcioneri, kao i političke stranke, trebali bi da osuđuju govor mržnje i promovišu toleranciju.\n« Kamagra, vijagra i seks pomagala: Opasne pilule za lilule\nU Srbiji nema napretka po pitanju LGBT prava »


16 godina od početka Nato agresije – Grad Niš\n· Miloš Jovanović · 25. marta 2015.\nU Nišu je danas obeležena 16. godišnjica početka Nato agresije, služenjem pomena i polaganjem venaca na spomen obeležja posvećena nevino stradalima u Nato agresiji 1999 godine. U ime Grada Niša vence su položili zamenik gradonačelnika Ljubivoje Slavković, predsednik Skupštine Grada prof. dr Mile Ilić i Srđan Aleksić gradski većnik. Danas se sećamo sugrađana, civila, vojnika i policajaca poginulih u samom gradu i širom otadžbine u toku 78 dana bombardovanja i u borbama sa teroristima 1999. godine. Ne zaboravljamo ni one koji su izgubili živote širom bivše Jugoslavije u oružanim sukobima koji su pratili njen raspad, a čija su imena upisana na spomeniku “Kapelica”.\nZajednica je svesna da naši spomenici ne svedoče o svim žrtvama – ni civila ni pripadnika snaga odbrane. Podaci postoje, ali su još uvek nepotpuni pa ih je potrebno do kraja ažurirati, što je naše opredeljenje i namera u bliskoj budućnosti.\nPrvo bombardovanje zadesilo je naš grad 25. marta, a tokom rata vazdušne opasnosti u Nišu nije bilo svega 26 dana. Osim nekoliko mesta na Kosovu i Metohiji Niš je jedan od najbombardovanijih gradova u Srbiji. Imali smo neželjenu “čast” da našu elektromrežu (prvi put u svetu) agresor zaspe takozvanim soft bombama namenjenim da izazovu havariju sistema i prekid u snabdevanju električnom energijom. Takođe, Niš je grad na koji je bačeno najviše kasetnih bombi, većinom na aerodrom ali i na civilne ciljeve. Govorimo o 36 kontejnera ovog neselektivnog oružja sa po 202 subprojektila, od kojih mnogi ne eksplodiraju odmah i predstavljaju potencijalnu smrtnu opasnost za građane. Nišlije posebno pamte zločinačko bombardovanje kasetnom municijom 7. i 12. maja koje je uzrokovalo veliki broj poginulih civila i ogromnu štetu.\nPogibija ljudi, njihovo ranjavanje i posledice sa kojima se mnogi sugrađani suočavaju i posle 16 godina od završetka borbenih dejstava su nenadoknadiv gubitak. Ipak, da navedemo i podatke o materijalnoj šteti koju je carski grad pretrpeo; podaci govore o najmanje stotinu potpuno uništenih kuća, o još 3.050 više ili manje oštećenih, gde su i zdravstveni objekti, škole, kasarne, kolektivni smeštaji i veliki broj privrednih objekata. Za kompletniju sliku o razmerama uništavanja dodajmo i 11 autobusa, neutvrđen broj kamiona (120 do 140) i 97 uništenih putničkih automobila.\nNa današnjem komemorativnom skupu vence su pored predstavnika grada položile i delegacije, Komande Kopnene Vojske Srbije, Nišavskog upravnog okruga, Policije, Srpsko-ruskog humanitarnog centra, Udruženja boraca rata 1999, porodica poginulih, invalida rata, SUBNOR-a Rezervnih vojnih starešina, Potomaka oslobodilačkih ratova 1912-1918, Kluba generala, penzionisanih oficira i podoficira, Starog Niša, Stare Nišlije, Kola srpskih sestarai izviđača.\nSledeća objava: Sat za našu planetu\nPrethodna objava: Javna rasprava u oblasti vanrednih situacija


TV stanica kažnjena s 34.000 KM zbog Srebrenice » pressing.ba\nTV stanica kažnjena s 34.000 KM zbog Srebrenice\nRegulatorna agencija za komunikacije (RAK) kaznila je Alternativnu televiziju (ATV) iz Banje Luke zbog emitiranja emisije "Ćirilica" 9. i 16. jula 2018. godine.\n02.11.2018 u 18:42\n- Na osnovu Zakona o komunikacijama ("Službeni glasnik BiH", broj 31/03, 75/06, 32/10 i 98/12), rješavajući po službenoj dužnosti u postupku kršenja uvjeta dozvole i pravila Agencije, Regulatorna agencija za komunikacije dana 24. 10. 2018., izdala rješenje za Alternativnu televiziju, a u vezi s programom "Ćirilica" od 9. jula i 16. jula 2018. godine.\nU postupku je utvrđeno kršenje odredbi člana 3. Osnovni principi i člana 5. Pravičnost i nepristrasnost Kodeksa o audiovizuelnim medijskim uslugama i medijskim uslugama radija ("Službeni glasnik BiH", broj 3/16), zbog čega je Alternativnoj televiziji na ime utvrđenog kršenja izrečena jedinstvena novčana kazna u iznosu od 34.000 KM - saopćeno je iz RAK-a.\n- Regulatorna agencija za komunikacije provodi postupak vezan za govor mržnje u emisiji ''Ćirilica'', koja se emitira na beogradskoj televiziji Happy TV, a koja se na području BiH emitira na banjalučkoj ATV - potvđeno je iz RAK-a.\nIz ove agencije su istakli da je već pokrenut postupak zbog ranijih emisija ''Ćirilice'', u kojima je, također, zabilježeno širenje govora mržnje.


Još jedan dokaz nesposobnosti Krivokapićeve Vlade - indeksonline.me\nHome Politika Još jedan dokaz nesposobnosti Krivokapićeve Vlade\nJoš jedan dokaz nesposobnosti Krivokapićeve Vlade\nKatastrofalno upravljanje pandemijom, koje je rezultiralo jednom od najvećih stopa smrtnosti u svijetu, se u Crnoj Gori i dalje nastavlja. Pored potpunog obesmišljavanja mjera, po kojim vam je kovid potvrda neophodna za restoran ili tržni centar, ali nije za javnu upravu, još jedan podatak dokazuje da je zdravstvena kriza van kontrole. Naime Crna Gora je, uz Kosovo i BiH, jedina zemlja Evrope kojoj EU ne priznaje digitalne kovid potvrde, piše Pobjeda.\nIako je ministarka zdravlja Jelena Borovinić Bojović objašnjavala da je to duga procedura, koja je u Srbiji trajala osam mjeseci, ostaje nejasno kako predvodnik u evropskim integracijama, čime sa hvali Vlada Crne Gore, nije uspio da zadovolji jednostavne informatičke uslove. Kada se tome doda činjenica da je premijer Crne Gore Zdravko Krivokapić jedini nevakcinisani zvaničnik jedne države u Evropi postaje jasno zašto su nam mjere sa kovid propusnicama selektivne i zašto nam digitalni sertifikati, koje izdaje EU, nijesu prioritet.\nPobjeda je istraživala što je Srbija morala da ispuni kako bi digitalni zeleni sertifikat koji je izdat u toj zemlji mogao da se očita na granicama zemalja EU i njihovim ugostiteljskim objektima. Stručnjaci kažu da se ne radi o komplikovanim procedurama usaglašavanja.\n“Dogovor je takav da srpski izdavač digitalnih sertifikata garantuje ispravnost ličnih podataka građana, pa se to usklađuje sa ključem koji je odobrila EU (EU serveri). Zatim se sve to ubacuje u QR kod, koji svoj javni ključ distribuira svima koji žele da ga provjeravaju”, objasnio je jedan IT stručnjak.\nNovina je i ta što je sam format ovog dokumenta koji priznaje EU drugačiji od onog koji je Srbija do sada izdavala.\n“Kada se odštampa potrebno ga je saviti prema uputstvu koje je dato na samom dokumentu, tako se praktično dobija knjižica”, objasnila je Dragana Bećić iz Kancelarije za IT tehnologije i e upravu za portal N1, napominjući da će svaki dokument (vakcine, rezultati testa) imati svoj QR kod koji je zaštićen i sadrži kompletne informacije. Ona je najavila i da će uskoro biti dostupna i mobilna aplikacija za bezbjedno čuvanje sertifikata.\nPriznanje ovog sertifikata od EU jeste napredak za Srbiju, međutim, većina članica EU ne priznaje ruske i kineske vakcine jer Evropska agencija za ljekove još nije odobrila njihovu upotrebu. To znači da zelena propusnica Srbije nije putni dokument i sa njom se ne ostvaruje automatski pravo ulaska u zemlje EU, već mora da se provjeri da li građani koji putuju u EU ispunjavaju propisane uslove zemlje u koju idu. Dakle, ključna promjena Evropske komisije, što se tiče sertifikata iz Srbije odnosi se na očitavanje QR kodova u kafićima, restoranima i drugim ustanovama EU.\nEU je istog dana kada i Srbiji priznala i sertifikate Gruzije, Moldavije i Novog Zelanda, a prije Srbije EU je ove seritifikate priznala Sjevernoj Makedoniji i Albaniji.\nKomesar EU za pravosuđe Didije Rejnders rekao je da je „ukupno 49 zemalja i teritorija na pet kontinenata povezano u okviru EU sistema digitalnih sertifikata“.\nIpak, u Srbiji je ova vijest imala mali publicitet barem iz dva razloga: u momentu kada je Srbija počela da izdaje potvrde o vakcinaciji i kada je uvela QR kodove oni nisu važili u zemljama EU i o tome uopšte niko od nadležnih nije govorio javno – nije se mogao ni dobiti odgovor zašto ti QR kodovi ne važe u EU.\nDrugi razlog je totalna okrenutost najvećeg broja medija marketingu predsjednika države, njegovim ličnim uspjesima i zato se isključuje objavljivanje svake greške i neuspjeha – ali se uvijek ističe kako Srbija prednjači u širokom izboru vakcina zahvaljujući radu predsjednika i njegovim vezama u svijetu.\nTurska postala Turkiye\nBaklje, zastave i crnogorska himna: Slavlje cetinjskim ulicama nakon pobjede lavova\nIbrahimović čestitao rukometašima: Crna Gora je još jednom pokazala klasu


Home / 2016 / октобар / 17 / Zabava tokom leta\nZabava za putnike tokom leta najčešće zavisi od dužine putovanja, tipa aviona i aviokompanije kojom letite. Osnovni zabavni sadržaj kod svih aviokompanija su novine i časopisi, a većina aviokompanija ima i sopstvene inflight časopise koji su besplatni. Osim časopisa putnicima je na raspolaganju i elektronski sistem zabave tokom leta poznat pod nazivom IFE (in-flight entertainment system), koji može biti kolektivni ili individualni.\nNajstariji zabavni sadržaji na letovima su inflight magazini, koji su se uprkos velikom prodoru elektronske zabave održali do današnjih dana i čak sačuvali svoj kultni status. Inflight magazini se nalaze u pregradama u naslonima sedišta ispred putnika i mogu se listati i čitati tokom leta, ali se mogu i zadržati i poneti kući.\nU ovim magazinima aviokprevoznici objavljuju vesti iz kompanije i informacije bitne za putnike poput informacija o floti, destinacijama i mreži linija, pravilima prevoza, imigracionim pravilima za određene zemlje kao i ponudu duty free prodaje na svojim letovima.\nOsim ovih podataka časopisi sadrže i brojne ozbiljne i zabavne tekstove, a kod nacionalnih aviokompanija oni su i veoma značajno sredstvo za turističku promociju sopstvene zemlje i za predstavljanje nacionalnih vrednosti.\nAviokompanije na kratkim i srednjedugim letovima i u avionima starije generacije nude kolektivni sistem zabave. Avioni imaju monitore smeštene u pregradama iznad sedišta. Monitori su raspoređeni na svakih nekoliko redova, sa obe strane aviona i koriste se za emitovanje filmova tokom leta.\nPutnici koji žele da gledaju filmove koji se emituju mogu da prikače slušalice koje dobiju od kabinskog osoblja u utičnice u svojim sedištima i da dobiju zvuk. Filmovi koji se emituju su titlovani na engleski ako su van engleskog govornog područja ili su titlovani na domaći jezik aviokompanije ako su strani.\nOsim filmova, putnicima su dostupne i radio kanali, koje mogu birati preko tastera ugrađenih u naslone sedišta, obično na mestu gde se nalazi i utičnica za slušalice.\nOzbiljnije aviokompanije i one kompanije koje obavljaju duže letove imaju i naprednije sisteme zabave za svoje putnike. Ekrani različitih dimenzija su ugrađeni u naslone sedišta ispred svakog putnika i na njima se emituju različiti sadržaji prema izboru samog putnika. Ovakvi sistemi zabave sadrže filmove, muziku, dokumentarce, video igrice, informacije o letu, stranice sa vestima itd. Putnik samostalno bira sadržaje koje će koristiti izborom preko dostupnog menija.\nOvakvi sistemi zabave su dostupni ili besplatno ili uz doplatu već u zavisnosti od poslovne politike same kompanije, a putnicima u višim klasama su često dostupni bolji sistemi zabave sa bogatijim sadržajima i većim ekranima.\nProgrami uživo i internet\nU novije vreme sve više aviokompanija omogućava povezivanje na internet tokom leta kao i gledanje TV kanala uživo. Da bi ovo bilo moguće avioni moraju imati ugrađene specijalne sisteme za emitovanje signala bežičnog interneta.\nBežični internet može biti omogućen putnicima bez ikakvog ograničenja i besplatno kao na primer kod aviokompanija Emirates, JetBlue, Norwegian, Turkish Airlines, Air China, Phillipine Airlines, Hong Kong Airlines, NokAir, Air Serbia. Druge kompanije koje nude internet tokom leta mogu da naplaćuju putnicima njegovo korišćenje na sat ili preko jedinstvene tarife za ceo let.\nUsluga bežičnog interneta i programa uživo zavisi od tipa aviona. Kako je ova usluga relativno novijeg datuma, aviokompanije koje je nude još nisu u mogućnosti da je ponude u svim svojim avionima, pošto je za instalaciju opreme koja će tu uslugu omogućiti potrebno neko vreme.\nIFE preko prenosnih uređaja\nNoviji trend u aviosaobraćaju, posebno kod manjih aviokompanija je uvođenje specijalnog sistema zabave tokom leta korišćenjem prenosnih uređaja poput tableta, pametnih mobilnih telefona ili laptop računara. Putnici koji raspolažu ovim uređajima se mogu prijaviti na sistem zabave i preko bežičnog mrežnog prenosa mogu koristiti sadržaje unapred definisane od strane aviokompanije. Ovaj sistem zabave koristi se i na način da aviokompanije putnicima podele tablete sa snimljenim sadržajima. Ovakav sistem zabave koristi Air Serbia u svojoj biznis klasi.\nAviokompanije pažljivo osmišljavaju programe za decu tokom leta. Za njih se osim sadržaja u elektronskom sistemu zabave, pripremaju i razne druge zanimacije pa čak i posete pilotskoj kabini. Deca, u zavisnosti od uzrasta, mogu dobiti na poklon razne igračke, društvene igrice ili slikovnice i bojanke. Sistemi zabave obično sadrže crtane filmove, dečje obrazovne emisije i dokumentarce.


MUP RS negirao vezu sa gašenjem Kojićevog Facebook profila | 058.ba\nSRNA - 27. jula 2014.\t058.ba\nSDS DA SE UZDRŽI OD ŠIRENJA LAŽI\nVIŠEGRAD – Ministarstvo unutrašnjih poslova /MUP/ Republike Srpske saopštilo je danas da nema ništa sa gašenjem „Fejsbuk“ profila poslanika SDS-a u Narodnoj skupštini Srpske Miroslava Kojića, niti su preduzimane bilo kakve radnje u vezi s tim, kako je to saopštio SDS.\n„Optužbe da je, navodno uz pomoć novih pravila koje je uveo ‘Fejsbuk’, MUP Republike Srpske ‘kao od šale pomeo’ Kojićev ‘Fejsbuk’ nalog su čista izmišljotina i laž“, ističu u MUP-u Srpske.\nU saopštenju se napominje da su procedure i način postupanja sa „Fejsbukom“ jasno precizirane i jedini način da MUP Republike Srpske može da ukine neku stranicu ili profil na ovoj društvenoj mreži je uz naredbu suda, kada postoji osnov sumnje da je počinjeno krivino djelo, na primjer, krivično djelo dječije pornografije.\nIz MUP-a Republike Srpske pozivaju SDS da se uzdrži od širenja laži i neistina i da, ukoliko smatraju da su oštećeni, to prijave policiji.\nRadio-televizija „BN“ prenijela je danas saopštenje SDS u kojem se navodi da je MUP Srpske ugasio „Fejsbuk“ profil poslanika ove stranke u Narodnoj skupštini Srpske Miroslava Kojića.\nSDS je naveo da je MUP Srpske, uz pomoć novih pravila koja je „Fejsbuk“ uveo, „kao od šale pomeo Kojićev `Fejsbuk` nalog“.\nOznake: Miroslav Kojić, MUP RS, SDS


Treća faza dezinfekcije javnih površina: SPROVEDENA DEZINFEKCIJA ULICA (VIDEO) - GLAS OPOVA\nTreća faza dezinfekcije javnih površina: SPROVEDENA DEZINFEKCIJA ULICA (VIDEO)\nSPROVEDENA DEZINFEKCIJA ULICA\nOpovo, 11. april 2020;\nNakon tretiranja centralnih zona naselja i stambenih zgrada, radnici komunalnog preduzeća su u trećoj fazi dezinfekcije javnih površina sproveli prskanje dezinfekcionim sredstvom u sva četiri opštinska mesta. Iz preventivnih razloga, dezinfekcija ulica natrijum hipohloritom urađena je tokokom perioda zabrane kretanja.\nPredsednik opštine i komandant Opštinskog kriznog štaba dr Zoran Tasić smatra da je dobro sprovođenje prakse propisanih preporuka i mera u Opštini Opovo za sada rezultiralo kontrolom epidemiološke situacije.\n„Kao što smo najavili dezinfekcija se nastavlja i u tećoj fazi ona podrazumeva dezinfekciju ulica u svim naseljenim mestima. Preventivna delatnost na koju apeluje Vlada Republike Srbije, lekari i stručne službe, u Opovu donosi rezultate jer smo i dalje jedna od retkih opština koja nema obolelih od COVID-a 19, a sam broj ljudi koji se nalaze u samoizolaciji se smanjuje, što dovoljno govori da su preventivne mere koje sprovodi lokalna samouprava sa svim stručnim službama i kompletnim kriznim štabom daje određene rezultate. Moja poruka svim građanima je da ostanu kod kuće, da se poštuju preporuke Vlade Republike Srbije jer to je jedini način da se ova situacija u kojoj se nalazimo što pre završi“, poručio je Tasić\nTakođe Tasić ističe značaj izbegavanja neposrednog kontakta zbog čega se akcija sprovodi sa minimalnim brojem radnika na terenu i tokom zabrane kretanja. Akcija zbog toga traje vremenski duže ali u sigurnijim uslovima.\nZabrana kretanja tokom vikenda trajaće do ponedeljka u 5 časova i građani se mole da se toga pridržavaju. Kao i do sada, zaštitna srdestva se mogu svakog dana preuzeti na punktovima sve četiri mesne zajednice.\nJužnobanatski okrug: UKUPNO 90 POTVRĐENIH SLUČAJA COVID-19, NAJVIŠE U PANČEVU I VRŠCU\nJužnobanatski okrug: NOVA 23 POTVRĐENA SLUČAJA COVID-19, UKUPNO 113 ZARAŽENIH\nNovember 29, 2021, 21:20


Drvoprerađivači ne odustaju od protesta - Pale live! Urban info portal\nutorak, 18 april 2017 07:36\nDrvoprerađivači ne odustaju od protesta\nSOKOLAC - Članovi Udruženja drvoprerađivača opštine Sokolac nastaviće protest danas u simboličnih "pet do dvanaest" ispred nove sportske dvorane na Sokocu, gdje će saopštiti dodatne zahtjeve, dogovoreno je sa drvoprerađivačima Sarajevsko-romanijske i gornjodrinske regije. "Proširena je lista zahtjeva upućenih Ministarstvu poljoprivrede, šumarstva i vodoprivrede Republike Srpske i preduzeću `Šume Republike Srpske` nakon razgovora sa predstavnicima drvoprerađivača opština Sarajevsko-romanijske i gornjodrinske regije", rekao je Srni predsjednik Udruženja drvoperađivača opštine Sokolac Brane Vitomir. On kaže da su dodatni zahtjevi da preduzeće "Šume Republike Srpske" obezbijedi dovoljnu količinu šumskih drvnih sortimenata za rad drvoprerađivačkih kapaciteta, da prilikom kupovine drvnih sortimenata prednost imaju lokalni prerađivači i da se ti sortimenti prerađuju na području sa kojeg potiču da bi se dobit od prodaje ulagala u razvoj tih lokalnih zajednica. Vitomir pojašnjava da je protest protiv ponovnog izbora Rajka Bulajića za direktora Šumskog gazdinstva "Romanija" Sokolac bio samo kap u prepunoj čaši. "Nezadovoljstvo kadrovskim rješenjem u sokolačkom Šumskom gazdinstvu bilo je samo povod da tražimo bolja rješenja za rad drvoprerađivača u Sarajevsko-romanijskoj i gornjodrinskoj regiji i zato ne odustajemo od protesta sve dok se naš glas ne čuje i zahtjevi ne prihvate", rekao je Vitomir. Vitomir je uvjeren da će se danas drvoperađivačima sa Sokoca pridružiti drvoprerađivači svih 12 opština iz ove dvije regije i veliki broj građana. U Opštinskom odboru PDP-a i Regionalnom odboru DNS-a, čiji odbornici zajedno sa SDS-om čine većinu u Skupštini opštine Sokolac, kažu da ovi protesti ne vode nikuda i da kadrovska rješenja treba da budu profesionalno, a ne političko pitanje. Članovi Udruženja drvoprerađivača Sokolac i grupa građana organizovali su 13. aprila protest upozorenja kojim su izrazili nezadovoljsto zbog izbora Rajka Bulajića za direktora Šumskog gazdinstva "Romanija" Sokolac. Vitomir je tada rekao da su drvoprerađivači ogorčeni zbog izbora Bulajića i da su uvjereni da to nije dobro rješenje, te da nemaju ništa protiv izbora bilo kog drugog čovjeka na ovu funkciju. Iz Opštinskog odbora SNSD-a juče je saopšteno da je Bulajić odustao od kandidature na mjesto direktora Šumskog gazdinstva "Romanija" i da je SNSD otkazao za danas planirani miting podrške. U saopštenju je navedeno da Bulajić povlači svoju kandidaturu "isključivo iz političkih razloga" kako novi protesti, koje su organizovali "ljudi bliski SDS-u", ne bi uznemirili građane Sokoca. Odbornici SNSD-a u Skupštini opštine Sokolac i Opštinski odbor ove stranke podržali su prijedlog da kandidta za vršioca dužnosti direktora Šumskog gazdinstva "Sokolac" bude inženjer šumarstva sa Sokoca Jovan Golijan.(www.palelive.com / Srna)


Bregzit: Kompanije zalihama štite Britance od nestašce omiljenih proizvoda - Bizlife.rs\n10:45 London, 22/02/2019\nZbog rizika da će Ujedinjeno Kraljevstvo 29. marta napustiti EU bez sporazuma o „razvodu“, kompanije Kelog i Mondelez Internešenel prave zalihe proizvoda.\nKako se navodi, kompanija želi da zaštiti Britance od potencijalnih nestašica Pringls čipsa, BelVita keksa i „Milka“ čokolade.\nMogući izlazak Britanije iz Unije bez dogovora, poznat kao „tvrdi“ Bregzit, naveo je nekoliko velikih kompanija da počnu s pripremama za eventualne poremećaje koji bi mogli da nastupe.\nKejlen kaže da je Kelogov lanac snabdevanja izložen mogućim posledicama Bregzita, i kao primer navodi da se čips Pringls, drugi najpopularniji brend u Britaniji posle Pepsijevog „Vokersa“, proizvodi u Belgiji.\n„U okruženju EU bez graničnih barijera poslovanje se odvija fino, ali u okruženju sa carinama, u uslovima “trvrdog“ Bregzita to će se promeniti i moramo se pripremiti za to“, ističe Kejlen.\nMondelez je povećao skladišne i prevozne kapacitete u Britaniji i gomila zalihe svih proizvoda koje pravi u Evropi, uključujući BelVita keks i čokoladu „Milka“, dodao je on. Prema njegovim rečima, kompanija ne planira povećanje cena, ali bi ozbiljna devalvacija britanske funte mogla da učiniti njihovu evropsku robu vrlo skupom.\nčokolada bregzit nestašice čips


23:00 Otkriveno koje piće smanjuje nivo šećera u krvi\n22:45 Znaci horoskopa koji su u ljubavi podmukli i nikada nisu iskreni!\n22:30 Za studiju "Kurc je kao paun" potrošeno 155.000 evra\n24. Oct 2021 1241\nFond zdravstvenog osiguranja (FZO) Republike Srpske finansiraće osam novih lijekova koji će pacijentima biti dostupni u bolnicama, poput lijekova za liječenje HIV-a, reumatoidnog artritisa, bolesti oka, dijabetesa, kao i lijek za sprečavanje prijevremenog poroda.\nPet novih lijekova uvršteno je na Osnovnu bolničku listu, a tri lijeka u Poseban program FZO Srpske, saopšteno je iz Fonda.\n-Budući da se ovi lijekovi nabavljaju putem javnih nabavki, u bolnicama će biti dostupni nakon sprovedenog tenderskog postupka - navodi se u saopštenju.\nLijekovi koji su uvršteni na Poseban program FZO Srpske su nove, savremene terapije, tako da Fond nastavlja sa praksom da u zdravstveni sistem uvodi lijekove prateći svjetske smjernice i obezbjeđujući terapije koje doprinose efikasnijem liječenju.\nPrimjera radi, sa lijekom "brolucizumab", koji se primjenjuje kod osiguranika koji imaju zdravstvene probleme oka, očekuje se i rasterećenje zdravstvenog sistema usljed manjeg broja injekcija i specijalističkih pregleda.\n-Osim toga, za oboljele od reumatodinog artritisa Fond počinje da finansira novi biološki lijek - navodi se u saopštenju i podsjeća da je FZO još 2014. godine među prvima počeo da finansira biološke terapije za nemaligne bolesti i time postao prvi Fond u regionu koji je prepoznao značaj finansiranja ove terapije za nemaligne bolesti.\nIz Fonda su napomenuli i da sa ovim novim lijekom nastavljaju u pravcu usklađivanja potreba osiguranika i finansijskih mogućnosti, a sve s ciljem da zdravstvena zaštita bude što kvalitetnija.\n-Tri nova savremena lijeka biće dostupna u Univerzitetsko kliničkom centru (UKC) Srpske, a ljekari specijalisti odgovarajuće grane medicine će preporučivati ovaj lijek onim pacijentima kod kojih na osnovu zdravstvenog stanja procijene da su im neophodni u daljem toku liječenja -navodi se u saopštenju.\nIzuzetak je pomenuti biološki lijek, jer je praksa da prijedlog UKC-a Srpske o uvođenju biološke terapije za nemaligne bolesti razmatra i stručna komisija Fonda.\nPored novih lijekova, Upravni odbor Fonda je na prijedlog stručne komsije za lijekove koji se nalaze na Posebnom programu Fonda, a uglavnom je riječ o savremenim terapijama, precizirao indikacije za postojeće lijekove koji su na listi, a sve s ciljem efikasnije primjene ovih terapija.\n-Na prijedlog stručne komisije Fonda, Upravni odbor je prihvatio i izmjene Odluke o usvajanju Osnovne bolničke liste lijekova kojim se uvodi pet novih lijekova -navodi se u saopštenju.\nNa ovoj listi naći će se lijek koji se koristi za pacijente sa nezadovoljavajućom kontrolom dijabetesa, a ova terapija se uvodi na osnovu mišljenja ljekara odgovarajuće grane medicine, kao i lijek koji se primjenjuje kada primjena drugih oblika vitamina D nije moguća ili kada se ne postiže terapijski uspjeh.\nOsim njih, na ovoj listi uvrštava se novi antibakterijski lijek, te lijek koji se primjenjuje u ginekologiji, a koristi se za odgodu prijetećeg prijevremenog poroda kod trudnica uz određenu indikaciju.\n-Novi lijekovi su dokaz dosljednosti FZO Srpske koji je u proteklih nekoliko godina izdvojio značajna finansijska sredstva kako bi osiguranicima obezbjedio nove terapije u skladu sa svjetskim preporukama -navodi se u saopštenju.\nIz Fonda su podsjetili da je samo u periodu 2016-2020. godine uvedeno više od 30 novih lijekova, većinom najsavremenijih terapija, za specifična i teška oboljenja, koje su pacijentima dostupne u bolnicama.\nRiječ je o terapijama za Goševu bolest, hemofiliju, liječenje HIV-a, metastatskih karcinoma prostate, kolorektalnog karcinoma, Hočkinovog limfoma, biološke terapije za neonkološke indikacije, šizofrenije, imunoterapije za melanom kože i tako dalje.\nRadi se većinom o izuzetno skupim najsavremenijim terapijama, nove generacije, koje pacijenti oboljeli od pomenutih bolesti primaju i u drugim razvijenim zemljama svijeta.\n-Fond u skladu sa finansijskim mogućnostima konstantno osluškuje potrebe osiguranika i zdravstvene struke, a sve s ciljem obezbjeđenja što efikasnije i dostupnije zdravstvene zaštite - navodi se u saopštenju.\nTagovi: lijekovi fond osiguranje\nPreminuo Tihomir Levajac\nNiske temperature upalile meteoalarm u BiH, zdravstveni rizici za ugrožene\nStevandić: Jašarević nije moj vozač, ali me često vozi\nKako je nastala konvertibilna marka, jedina koja i danas živi\nUsvojen zakon o obaveznoj vakcinaciji u Austriji\nkorona horoskop bih bebe vremenska prognoza recept


Na sastanku gradonačelnika Bihaća i federalnog premijera dominirale razvojne teme | Gradjanski savez\nNa sastanku gradonačelnika Bihaća i federalnog premijera dominirale razvojne teme\nBihaćki gradonačelnik Šuhret Fazlić ugostio je danas u Bihaću Fadila Novilića, premijera Vlade F BiH, resorne ministre Editu Đapo i Šemsudina Dedića, te kantonalnog premijera Huseina Rošića.\nPosjeta Federalne vlade gradskoj upravi Bihaća došla je na početku nove kalendarske godine i uoči priprema gradske uprave Bihaća za novi budžet i projekte koji bi trebali obilježiti 2017. godinu kada je u pitanju grad Bihać.\n“Premijeru Novaliću kandidirali smo nekoliko problema koji su za nas izuzetno značajni i odnose se na rješavanje problema lokalne zajednice. Tu posebno ističem turizam kao stratešku granu naslonjenu na Nacionalni park “Una” koji iziskuje hitno rješavanje putne komunikacije i vodovodne mreže. Također, za nas su bitni i projekti u oblasti putne komunikacije i dobio sam informacije do predstavnika vlade da će se u ovog godini realizirati izgradnja mosta u naselju Kostela, kružnog toka na Kamenici i magistralnog puta preko Srbljana prema Bosanskoj Krupi” – kazao je gradonačelnik Fazlić.\nZadovoljstvo današnjom posjetom federalne delegacije gradu Bihaću, ali i spremnošću da se zajedničkim sredstvima poboljša život građana Bihaća, iskazao je nakon sastanka Fadil Novalić, federalni premijer, dodavši da je čelne ljude grada Bihaća upoznao sa projektima koji bi se na inicijativu lokalnih i kantonalnih vlasti trebali realizirati u narednom periodu.\nPitanje Zakona o koncesijama F BiH\n“Nažalost prošle godine izgubili ste dva miliona KM zbog činjenice da niste dostavili projektnu dokumentaciju vezanu za aerodrom “Bihać”. Namjenski novac za ovaj projekt postoji i do lokalnih vlasti je da obezbijede potrebnu dokumentaciju i ja sam uvjeren da će to predstavnici grada Bihaća ovaj put uraditi“ – kazao je federalni premijer Fadil Novalić.


Uklanjanje suvišnog oblikovanja ćelija na radnom listu - Office podrška\nUklanjanje suvišnog oblikovanja ćelija na radnom listu\nExcel za Microsoft 365 Excel 2019 Excel 2016 Excel 2013 Office za preduzeća Još... Manje\nOblikovanje ćelija na radnom listu može olakšati uočavanje informacija koje tražite samo jednim pogledom, ali oblikovanje ćelija koje se ne koriste (naročito ako su u pitanju čitavi redovi i kolone) može izazvati brz rast datoteke vaše radne sveske. Ovo može da uspori ne samo Excel već i celokupne performanse računara kada imate otvoren suvišno oblikovan radni list. Suvišno oblikovanje može uzrokovati i probleme sa štampanjem u programu Excel.\nKoristite komandu „Brisanje suvišnog oblikovanja ćelija" dostupnu na karticiInquire u programu Excel u okviru paketa Microsoft Office 365 i Office Professional Plus 2013. Ako ne vidite karticu Inquire u programu Excel, uradite sledeće da biste omogućili programski dodatak Inquire:\nNa meniju „Datoteka“, kliknite na „Opcije“ i izaberite „Programski dodaci“.\nProverite da je opcija COM programski dodaci izabrana u polju Upravljanje i kliknite na Idi.\nU polju COM programski dodaci potvrdite izbor za Inquire a zatim kliknite U redu.\nKartica Inquire sada bi trebalo da bude vidljiva na traci.\nVažno: Možda bi trebalo da napravite rezervnu kopiju datoteke pre čišćenja suvišnog oblikovanja ćelija jer postoje određeni slučajevi kada ovaj proces može da načini da se datoteka poveća, a nema načina da se promena opozove.\nDa biste uklonili suvišno oblikovanje u trenutnom radnom listu, uradite sledeće:\nNa kartici Inquire kliknite na dugme Obriši suvišno oblikovanje ćelija.\nOdaberite da li želite da obrišete suvišno oblikovanje samo u aktivnom radnom listu ili u svim radnim listovima. Kada je suvišno oblikovanje obrisano, kliknite na dugme Da da biste sačuvali izmene koje ste načinili u listovima ili Ne ako želite da odustanete.\nKako uklanjanje suvišnog oblikovanja utiče na uslovno formatiranje\nUklanjanje suvišnog oblikovanja funkcioniše tako što se iz radnog lista uklanjaju ćelije koje su izvan poslednje ćelije koja nije prazna. Na primer, ako primenite uslovno oblikovanje na čitav red, ali podaci su uneti do kolone V, uslovno oblikovanje može se ukloniti iz kolona izvan kolone V.\nDa biste saznali više o tome kako da rešite druge probleme uzrokovane suvišnim oblikovanjem, potražite u članku Microsoft Support kako uspostaviti početne vrednosti u poslednjoj ćeliji u programu Excel.


02.07.2018 u 21:50\nŽeleznički službenici kao domaćini\nViše putnika i vozova, uhodavanje, zbunjenost, snalaženje, predusretljivost, ali i pomoć na svakom koraku. Ove reči možda najbolje opisuju prva dva dana na stanici „Beograd centar” koja je minulog vikenda preuzela ulogu glavne železničke u prestonici. „Prokop” na kome putnike umesto stanične zgrade dočekuje armatura na ploči, od prekjuče gašenjem Glavne u Savskom amfiteatru, sada opslužuje i međunarodne vozove. Jasno je da je zbog toga svakodnevica stanice kod Maleškog brda postala znatno življa. Red vožnje je znatno duži neko do pre nekoliko dana, pa gotovo iz minuta u minut na njoj se smenjuju kompozicije domaćih i međunarodnih vozova sa onima iz sistema gradske železnice.\n01.07.2018 u 14:31\nOtišao poslednji voz (FOTO)\nMeđunarodni voz broj 340 za Budimpeštu preko Stare Pazove, Inđije, Novog Sada, Vrbasa i Subotice postavljen je na prvi kolosek. Polazi u 21.40 časova. Voz poslednji put saobraća s Glavne železničke stanice. Ono što se decenijama najavljivalo i u više navrata odlagalo, konačno se desilo. S Glavne železničke stanice u Savskom amfiteatru, odakle je pre 134 godine prvom srpskom prugom krenuo voz ka Nišu, sinoć je i zvanično otišla poslednja putnička kompozicija. Tačka na bogatu istoriju stare dame srpskih železnica stavljena je upravo ispraćajem večernjeg međunarodnog za Budimpeštu – praćen počasnim aplauzom, i međusobnim mahanjem putnika i brojnih sugrađana na peronima. Čast da s Glavne otpočne poslednju zvaničnu vožnju putnika imao je mašinovođa Zoran Đurđević\nRaštrkane stanice i slaba veza sa javnim prevozom\nDonedavno je putnicima koji koriste vozove bilo prilično jednostavno. U prestonici je za većinu njih osnovni orijentir bila Glavna železnička stanica sa koje su kretali, tu se slivao najveći broj vozova koji ulaze u Beogradski železnički čvor. Ali, nije više tako. Osim sa Glavne, putnici već duže polaze i sa stanice „Beograd centar”, a od prošlog vikenda i sa godinama zaboravljene stanice „Topčider”. Kada se tome doda da su odranije za pojedine vozove polazne tačke i „Beograd Dunav” i Zemun, jasno je da je putnicima koji svakodnevno koriste naše „gvozdene puteve” život zakomplikovan. Što zbog raštrkanosti polaznih stanica, što zbog njihove ne tako dobre veze sa javnim prevozom. Glavna železnička stanica u poslednjih godinu dana samo je imenom glavna, jer kada se uđe na njene perone\n11.06.2018 u 10:00\nVoz usmrtio muškarca u mestu Lovćenac\nLOVĆENAC- Međunarodni voz usmrtio je muškarca od oko 40 godina na železničkoj pruzi u mestu Lovćenac, kod Malog Iđoša, preneo je danas novosadski portal 021. Voz je saobraćao na relaciji Beograd-Budimpešta. Železnički saobraćaj je obustavljen zbog uviđaja na toj deonici pruge Beograd-Subotica. (Tanjug)\n01.06.2018 u 18:29\nCarina u vozu u Preševu zaplenila 30 kilograma duvana\nCarinici su u saradnji sa policijom, na ulazu železničkog graničnog prelaza Preševo, u krovu kupea voza zaplenili oko 30 kilograma rezanog duvana bez vlasnika, saopšteno je iz Uprave carina. U drugom vagonu voza koji je saobraćao na liniji Solun - Beograd, priklikom pregleda konstrukcionih šupljina u krovu, carinski službenici otkrili su skriveni tovar, objašnjava se u saopštenju. Reč je o 30 pakovanja rezanog duvana smeštenog u 21 kartonsku kutiju i 9 najlonskih kesa za koje se niko od putnika nije javio kao vlasnik. Detaljnim pregledom čitave kompozicije voza nije pronađeno ništa više, navodi se u saopštenju. Kako je vlasnik krijumčarenog rezanog duvana nepoznat, prekršaj će se voditi protiv NN lica, dok je duvan je predat u dalju nadležnost carinskoj ispostavi u Preševu.\n31.05.2018 u 14:10\nStariji muškarac stradao od udara voza u Smederevu\nSmederevo – Jutros oko 9,30 časova putnički voz koji je saobraćao na redovnoj liniji Smederevo – Požarevac, na licu mesta usmrtio je starijeg muškarca čiji identitet još nije potvrđen. Tragedija se dogodila u Ulici Crvene armije, na oko 200 metara od pružnog prelaza kod sela Lipe, poznatijeg kao Lipska rampa. Uviđaj je završen, a za sada se pretpostavlja da je stradali čovek pretrčavao prugu i da je reč o nesrećnom slučaju. Nezvanično, nema indicija da je u pitanju bilo samoubistvo. Železnički saobraćaj na ovoj deonici bio je obustavljen oko dva sata, ali je okončanjem uviđaja ponovo uspostavljen.


Članovi vladajuće stranke Zimbabvea o Mugabeovoj smeni\nDemonstracije u Harareu\nČlanovi vladajuće partije Zimbabvea ZANU-PF razgovaraće u nedelju o smeni Roberta Mugabea sa mesta predsednika države i stranke, prenosi Rojters.\nDvoje anonimnih članova te stranke reklo je Rojtersu da će na vlast ponovo postaviti smenjenog predsednika Emersona Mnangagvu i smeniti Mugabeovu suprugu koja bi, kako je sam odlučio, trebalo da ga nasledi na mestu predsednika.\nU Harareu, i drugim gradovima širom Zimbabvea održani su protesti na kojima su demonstranti pozvali predsednika Roberta Mugabea da podnese ostavku. Vojska koja je ranije sprečavala održavanje protesta, danas se priključila demonstrantima.\nMugabe već nekoliko dana odbija da podnese ostavku uprkos vojnoj akciji koja je izvedena, I apelu članova njegove stranke ZANU-PF, opozicije I brojnih političkih aktivista.\nOdbrambene snage Zimbabvea zauzele su u sredu ključne institucije u zemlji, a predsenika Roberta Mugabea I njegovu suprugu smestile u kućni pritvor.\nTakođe su uhapšeni I neki od Mugabeovih bliskih saradnika, a veruje se da je reč pristalicama Mugabeove supruge Grejs, koja je htela da bude izabrana za potrpedsednicu. Da bi mogao da je postavi na tu poziciju, Robert Mugabe je pre dve nedelje otupustio potpredsednika Emersona Mnangagvu, za kojeg se veruje da stoji iza vojne akcije.\nMugabe prvi put u javnosti, nejasan kraj krize u Zimbabveu\nU toku pregovori o Mugabeovom odlasku s vlasti\nPredsednik Zimbabvea sa suprugom u kućnom pritvoru posle vojne akcije


Saradnja institucija i nevladinih organizacija u zaštiti žena i dece od nasilja u porodici - …IZ KRUGA – VOJVODINA\nCategory: Novosti Post Date: 31 октобра, 2014\n...IZ KRUGA VOJVODINA2015-04-08T21:21:12+00:00\nU okviru sastanka Operativne mreže za zaštitu žena i dece od nasilja u porodici – ZORA koji je održan u prostorijama Centra za socijalni rad u Novom Sadu u četvrtak 30. oktobra 2014. u period od 12.00 do 14.00 sati, organizacija …IZ KRUGA – VOJVODINA organizovala je radni sastanak. Predstavnica organizacije …IZ KRUGA – VOJVODINA, Ivana Nikolić, govorila je o saradnji institucija i nevladinih organizacija kroz primenu Konvencije Saveta Evrope protiv nasilja nad ženama i nasilja u porodici.\nIvana Nikolić je predstavila osnovne odredbe Konvencije sa posebnim akcentom na članove koji se odnose na rad nevladinih organizacija i SOS telefona i predstavila kampanju Potpisujem i njene dosadašnje rezultate. Ivana Nikolić je posebno istakla da se prema Odluci o socijalnoj zaštiti Grada Novog Sada, SOS telefoni ne finansiraju kao usluge socijalne zaštite, već organizacije koje pružaju ove usluge mogu da ostvare sredstva iz budžeta Grada putem javnog konkursa za dotacije nevladinim organizacijama. Isto tako, u Odluci o socijalnoj zaštiti programi podrške ženama koje preživljavaju nasilje nisu eksplicitno navedeni kao programi od interesa za grad Novi Sad.\nPredstavnici Centra za socijalni rad, Doma zdravlja, Srednjoškolskog doma Brankovo kolo, Medicinske škole 7.apri, Biroa za pružanje pravne pomoći, Predškolske ustanove Radosno detinjstvo, SOS Ženskog centra, Osnovnog, Prekršajnog i Apelacionog suda i Osnovnog javnog tužilaštva su se saglasili da su usluge SOS telefona ženama koje doživljavaju nasilje koje pružaju ženske nevladine organizacije važna karika u lancu usluga u gradu Novom Sadu za žene u situaciji nasilja. Istakli su da je važno da Grad Novi Sad obezbedi sredstva za ove usluge i da će mreža ZORA biti podrška ženskim nevladinim organizacijama u pregovorima sa lokalnom samoupravom i podržavaće svaku inicijativu koja je u skladu sa Konvencijom.\nNa kraju radnog sastanka, svi prisutni predstavnici institucija i organizacija članova mreže ZORA su svojim potpisom dali doprinos kampanji Potpisujem i punoj primeni Konvencije Saveta Evrope protiv nasilja nad ženama i nasilja u porodici.


Novakova „rafalna paljba“ /video/ - 29.06.2021, Sputnik Srbija\nNovak Đoković plasirao se u drugo kolo Vimlbdona pošto je na startu, posle izgubljenog prvog seta, rutinski odradio posao i pobedio Britanca Džeka Drejpera... 29.06.2021, Sputnik Srbija\nSrbin je bio impresivan na travi, a to se posebno odnosi na poslednji gem trećeg seta. Najbolji teniser sveta je za svega 44 sekunde osvojio pomenuti gem, a protivniku nije dozvolio da dotakne lopticu, s obzirom na to da je maestralno i munjevito odservirao četiri asa.Malo je reći da je talentovani Britanac Drejper, koji je debitovao na Grend slem turniru, bio u šoku zbog Novakove "rafalne paljbe". Novak Đoković je meč okončao sa čak 25 asova.Podsetimo, Srbin na Vimvldonu juri jubilarni 20. Grend slem trofej, a u slučaju da ga osvoji izjednačio bi se sa najvećim rivalima Rafaelom Nadalom i Rodžerom Federerom - obojica su na koti 20.► Zimonjić za Sputnjik: Đoković može da ostvari nešto što niko nikada nije► Đoković: Ne sećam se da sam ovoliko padao /video/► Šok u Londonu – kraj za Cicipasa!\nnovak đoković, tenis, vimbldon 2021\nNovak Đoković plasirao se u drugo kolo Vimlbdona pošto je na startu, posle izgubljenog prvog seta, rutinski odradio posao i pobedio Britanca Džeka Drejpera rezultatom 4:6, 6:1, 6:2, 6:2.\nSrbin je bio impresivan na travi, a to se posebno odnosi na poslednji gem trećeg seta. Najbolji teniser sveta je za svega 44 sekunde osvojio pomenuti gem, a protivniku nije dozvolio da dotakne lopticu, s obzirom na to da je maestralno i munjevito odservirao četiri asa.\nMalo je reći da je talentovani Britanac Drejper, koji je debitovao na Grend slem turniru, bio u šoku zbog Novakove "rafalne paljbe".\nNovak Đoković je meč okončao sa čak 25 asova.\n„Verovatno jedno od mojih najboljih izdanja kada su asovi u pitanju na bilo kojoj podlozi“. kratko je poručio Nole koji će u drugom kolu igrati protiv Kevina Andersona iz Južne Afrike, koji je eliminisao kvalifikanta Tomasa Bariosa.\nPodsetimo, Srbin na Vimvldonu juri jubilarni 20. Grend slem trofej, a u slučaju da ga osvoji izjednačio bi se sa najvećim rivalima Rafaelom Nadalom i Rodžerom Federerom - obojica su na koti 20.


Unija studenata Vršac je nevladina, neprofitna organizacija osnovana sa ciljem jačanja studentske zajednice na teritoriji Grada Vršca. Fokus delovanja i ono zbog čega smo se prvenstveno okupili jeste podsticanje studenata Grada Vršca na aktivizam, obrazovanje i solidarnost. Vizija naše organizacije je da Unija postane idealno mesto gde će okupljati studenti i kroz nju artikulisati svoje specifične interese.\nOsnovana je avgusta 2012. godine na osnovu inicijative grupe vršačkih studenata koji su se okupili oko zajedničke ideje da Vršac učine boljim mestom za život svih njenih građana.\nOsnovni problem kojim se bavi Unija je nepostojanje omladinskog aktivizma u Vršcu. Upravo taj problem motivisao nas je da se okupimo i predano radimo na podizanju nivoa svesti o značaju omladinskog aktivizma za svoju lokalnu zajednicu. Unija pristupa rešavanju tog problema kroz realizaciju različitih vrsta projekata koji se pre svega tiču omladine i studenata , a posredno i svih građana Vršca. Realizovani i planirani projekti pre svega obuhvataju edukaciju u raznim domenima, sportske i kulturne manifestacije, kao i socijalno odgovorne humanitarne akcije.\nStudenti Grada Vršca rešili su da pokrenu stvari sa mrtve tačke. Taj zadatak nas ujedinjuje da svojom energijom i znanjem svaki dan učinimo Vršac boljim nego što jeste. Zarad ovog zadatka, pozvani su da nam se pridruže svi oni Vrščani, koji dele naše ideje i uverenja, kao i želju da živimo u mestu na koje možemo da budemo ponosni.\nPročitano 16841 puta


Odbijen predlog spajanja Direkcije i Zavoda | (Vesti - 10. 10. 2014) Subotica.com\nOdbijen predlog spajanja Direkcije i Zavoda\n10.10.2014. u 14:39h\nPredlog Skupštine grada Subotice da se pripoje JP „Direkcija za izgradnju grada“ i JP „Zavod za urbanizam“ nije dobio odobrenje Ministarstva finansija, koje u dopisu koji je u Gradsku upravu stigao 8. oktobra, smatra da skupštinsku Odluku od 6. jula 2014. godine treba ponovo razmotriti jer se poslovi prostornog i urbanističkog planiranja mogu poveriti samo nadležnom organu jedinice lokalne samouprave.\nU zahtevu koji je u junu Grad Subotica poslao Ministarstvu finansija traži se od republičkih organa da se poveća planirana masa za plate zaposlenih u „Direkciji“, jer bi se broju od 65 radnika dodao i broj od 43 zaposlena u „Zavodu“\nPrema obrazloženju Ministarstva finansija, kako je „Zavod“ ostvarivao prihode na tržišnoj osnovi, naplatom ispostavljenih računa za izvršene usluge, nije bio indirektni korisnik budžeta. Pripajanjem JP „Direkcija za izgradnju grada“, ona bi zato promenila status u „društvo sticaoca“.\nMinistarstvo je mišljenja da je neophodno preispitati Rešenje o davanju saglasnosti na nacrt Ugovora o statusnoj promeni JP „Zavod za urbanizam Grada Subotice“ Javnom preduzeću „Direkcija za izgradnju Grada Subotice“, obzirom da je Zakonom o planiranju i izgradnji utvrđeno da se poslovi prostornog i urbanističkog planiranja, u skladu sa članom 47. Zakona, mogu poveriti samo nadležnom organu jedinice lokalne samouprave.\nTakođe, potrebno je prispitati da direkcija u oblasti izgradnje bude osnovana kao javno preduzeće, a takođe, ministarstvo je mišljenja da u oblasti planiranja i izgradnje ne mogu da se osnivaju direkcije kao javna preduzeća. Zbog toga, Grad Subotica nije dobio saglasnost za povećanje planirane mase sredstava za plate.\n- "Nije na meni da komentarišem dopis koji je upućen Gradskoj upravi, mi i dalje radimo kao dva odvojena subjekta, Skupština grada je donela odluku, ali se ništa ne radi bez saglasnosti nadležnih organa" - kratko je rekao Peter Blau, direktor Direkcije za izgradnju grada Subotice.\nPripajanje Zavoda Direkciji u oktobru\nUz protivljenje opozicije, odbornici spojili Zavod i Direkciju\nZavod se pripaja Direkciji za izgradnju grada\nGrad Subotica Direkcija za izgradnju grada Subotice Zavod za urbanizam peter blau\npre 8 časova i 20 minuta


Ukidanje monopola u naftno-gasnom sektoru — Викиновости\nUkidanje monopola u naftno-gasnom sektoru\nBEOGRAD, 12. aprila 2010. (Beta) - Predsednik Vlade Srbije Mirko Cvetković najavio je u ponedeljak da će monopol u sektoru nafte i gasa biti ukinut 1. januara 2011. godine.\nOtvarajući u Beogradu Međunarodnu konferenciju o konkurenciji, on je rekao da srpska vlada radi i na ukidanju monopola u železničkom saobraćaju, ističući da će i tržište električne energije biti otvoreno za nove proizvođače.\nVlada Srbije, kako je rekao Cvetković, nastaviće da radi na uvođenju konkurencije na srpskom tržištu. "Za Vladu Srbije ne postoji dilema monopol ili konkurencija. Mi podržavamo konkurenciju", rekao je premijer na skupu koji organizuje Komisije za zaštitu konkurencije.\nOn je podsetio da početkom ove godine već ukinut monopol u fiksnoj telefoniji. Premijer je dodao da će vlada Srbije nastaviti da radi na daljem usavršavanju regulatornog okvira i jačanja institucija za zaštitu konkurencije.\nŠef delegacije Evropske unije (EU) u Srbiji Vensan Dežer je kazao da je Srbija u poslednje četiri godine napredovala u uvođenju konkurencije, ali da su neophodna dalja poboljšanja u toj oblasti. On je istakao da proces donošenja odluka mora biti jasniji.\n„Ukidanje monopola u naftno-gasnom sektoru” — [[w:Новинска агенција Бета|Новинска агенција Бета]], 12. април 2010. (српски)\nПреузето из „https://sr.wikinews.org/w/index.php?title=Ukidanje_monopola_u_naftno-gasnom_sektoru&oldid=1629808”\nОва страница је последњи пут уређена на датум 3. мај 2010. у 18:05 ч.


12. septembar - Dogodilo se na današnji dan - Somborski informativni portal - Agencija Soinfo\n12. septembar - Dogodilo se na današnji dan\n490. p.n.e. - Na istočnoj obali Atike kod Maratona Atinjani su pobedili deset puta brojniju vojsku persijskog cara Darija (9.000 prema 100.000). U bici su poginula 192 grčka vojnika, a Persijanaci su imali oko 6.000 mrtvih. Vest o pobedi u Atinu je doneo glasnik Filided pretrčavši 40 kilometara, nakon čega je umro od premora. Po tom dogadjaju se u modernom vremenu zove najduža trka u atletici.\n1494 - Rodjen je francuski kralj Fransoa I, koji je tokom vladavine (1515-47) osvojio Milano, ali nije uspeo da se učvrsti u Italiji. Njegovu ambiciju da postane rimsko-nemački car sprečio je Karlo V, sa kojim je potom Fransoa I vodio četiri rata.\n1583 - Rodjen je italijanski orguljaš i kompozitor Djirolamo Freskobaldi, najveći majstor svog vremena, koji je kompozicije za orgulje obogatio novim izražajnim sredstvima. U Italiji nije imao značajnije sledbenike, ali je presudno uticao na austrijske i nemačke barokne majstore, kao i na Baha.\n1876 - Rodjen je srpski političar, pozorišni i književni kritičar Milan Grol, dugogodišnji dramaturg i upravnik Narodnog pozorišta u Beogradu, od 1940. šef Demokratske stranke. U Drugom svetskom ratu bio je član jugoslovenske kraljevske vlade u emigraciji, a od marta do avgusta 1945. potpredsednik vlade Demokratske Federativne Jugoslavije.\n1913 - Rodjen je američki atletičar Džesi Ovens, koji je osvojio četiri zlatne medalje na Olimpijskim igrama u Berlinu 1936. Njegov trijumf naljutio je Adolfa Hitlera, koji je napustio počasnu ložu kako bi izbegao da se rukuje s njim zato što je crnac.\n1970 - Palestinski otmičari su u Jordanu digli u vazduh tri aviona oteta šest dana ranije posle poletanja iz Njujorka ka Evropi. Prethodno su oslobodili putnike u zamenu za palestinske zatvorenike, medju kojima i otmičara četvrtog aviona Lejlu Kaled.\n1980 - U vojnom puču pod vodjstvom generala Kenana Evrena u Turskoj je oborena vlada Sulejmana Demirela.\n1998 - U atentatu u Tirani ispred sedišta opozicione Demokratske partije ubijen je jedan od njenih vodja Azem Hajdari.\n2000 - U eksploziji automobila koji je uleteo u podzemnu garažu u zgradi Berze u Džakarti, 15 ljudi je poginulo, a više desetina je povredjeno.\n2001 - NATO se prvi put u svojoj 52 godine dugoj istoriji pozvao na član 5. Povelje NATO o zajedničkoj odbrani, čime je stvorena mogućnost kolektivnog vojnog odgovora na terorističke napade u SAD. U govoru naciji američki predsednik Džordž Buš rekao da je Amerika napadnuta i da će iskoristiti sva svoja odbrambena sredstva kako bi terorizam bio pobedjen.\nViše iz ove kategorije « 13. septembar - Dogodilo se na današnji dan\t11. septembar - Dogodilo se na današnji dan »


Bogdanić najavio podršku novom rukovodstvu Doma zdravlja\nTeslić\tDragan Bogdanić\tDom zdravlja Teslić\nMinistar zdravlja i socijalne zaštite Republike Srpske Dragan Bogdanić rekao je danas da će resorno ministarstvo nastaviti da pomaže Dom zdravlja "Sveti Sava" u Tesliću, te je dao podršku novom rukovodstvu ove zdravstvene ustanove.\n"Želim da kažem da sa prethodnog sastanka održanog 5. aprila, kada smo se dogovarali o nekim koracima, u prvom redu nabavci digitalnog mamografa, intervenciji na krovu i nekim drugim stvarima, u Ministarstvo zdravlja do danas nisu stigli ti zahtjevi. Danas smo tu da se dogovorimo da to ubrzamo te da se ti zahtjevi pošalju", rekao je Bogdanić.\nOn je naveo da su se stekli bolji finansijski uslovi da Vlada Srpske i resorno ministarstvo mogu intervenisati i u ovoj zdravstvenoj ustanovi.\nBogdanić je najavio nabavku digitalnog mamografa i defibrilatora sa monitorom za potrebe Službe hitne pomoći, procijenjene vrednosti od oko 200.000 KM, kao i iznalaženje mogućnosti za podizanje energetske efikasnosti objekta, o čemu će se, kako je istakao, razgovarati sa ministrom za prostorno uređenje, građevinarstvo i ekologiju Srebrenkom Golić.\nOn je ukazao i na neka loša građevinska rješenja u Službi hitne pomoći, te je izrazio nadu da će se za njihovo prevazilaženje pronaći sredstva u lokalnoj zajednici, Domu zdravlju i resornom ministarstvu.\n"Dom zdravlja u Tesliću bio jedina zadravstvena ustanova koja je ignorisala zaključak Vlade o pitanju saglasnosti za zapošljavanje, to nije funkcionisalo i po nekiliko godina. Na prethodnom sastanku smo se dogovorili, počelo je nešto bolje da funkcioniše, ali ćemo sačiniti sveobuhvatnu analizu i vidjeti koje su potrebe i šta je neophodno za funkcionisanje Doma zdravlja, u smislu ustanove koja će pruža kvalitetnu zdravstvenu zaštitu", izjavio je Bogdanić.\nOn je najavio podršku resornog ministarstva u prevazilaženju tih problema, i materijalno i na druge načine.\nBogdanić je podržao inicijativu novog rukovodstva za formiranje službe za dezinsekciju i deratizaciju, koja će moći da funkcioniše na ekonomskoj osnovi.\n"Ovo je zdravstvena ustanova koja je izmirivala obaveze, a vidjećemo kada se obavi primopredaja u upravi, da li je ostalo toliko novca koliko se govori. Ako to bude tako onda će moći mnogo više da urade i bez pomoći Vlade", rekao je Bogdanić.\nNovoimenovani direktor Doma zdravlja "Sveti Sava" Teslić Đurađ Trivunović rekao da je cilj današnje posjete upoznavanje resornog ministra u vezi sa prevazilaženjem određenih nedostataka kako bi bio unapređen rad ove ustanove, a na sastanku je bilo riječi i o nabavci opreme, zapošljavanju nedostajućeg medicinskog kadra te sklapanju ugovora sa Fondom zdravstvenog osiguranja Republike Srpske.\nOn je kao prioritet naveo nabavku digitalnog mamografa, investicione radove na prostoru za formiranje nove službe za dezinfkeciju i deratizaciju, saniranje krova, te intervencije na rekonstrukciji područnih ambulanti.\nTrivunović je naveo da ova ustanova upošljava 154 radnika, i da je neophodno da se sa određenim brojem medicinskih radnika potpišu ugovori na neodređeno.\nNačelnik Službe hitne pomoći Saša Radešić kaže da su načinjeni pomaci u nabavci opreme i saniranju prostorija, ali da je neophodna edukacija kadra, nabavka krupne opreme i prilagođavanje objekta pacijentima.


Predsjednica Republike Srpske razgovarala sa šefom Delegacije EU u BiH – Predsjednik Republike Srpske | Željka Cvijanović\nPredsjednica Republike Srpske Željka Cvijanović razgovarala je danas u Banjaluci sa šefom Delegacije i specijalnim predstavnikom EU u BiH Lars-Gunarom Vigemarkom.\nNa sastanku je bilo riječi o aktivnostima koje institucije Republike Srpske provode u procesu evropskih integracija, kao i o aktuelnim političkim i ekonomskim temama.\nSagovornici su razmijenili mišljenje o finalizaciji dodatnih odgovora na pitanja iz Upitnika Evropske komisije, te je izražen optimizam da će iz BiH uskoro biti upućeni usaglašeni objedinjeni odgovori i da će BiH u najskorijem periodu dobiti status kandidata za članstvo u Evropskoj Uniji.\nPredsjednica Cvijanović je ovom prilikom ponovila da su institucije Republike Srpske nezaobilazan faktor u procesu evropskih integracija, te da se zajedničke aktivnosti u BiH na ovom planu mogu realizovati u skladu sa pravilima i principima sistema koordinacije.\nSagovornici su takođe razgovarali o procesu konstituisanja vlasti nakon okotobarskih izbora, te je predsjednica Cvijanović istakla da je formiranjem vlasti Republika Srpska pokazala da prednjači u odnosu na ostale u BiH gdje ti procesi još traju.\nPredsjednica Republike je istakla da će fokus svih nadležnih institucija Republike Srpske i u narednom periodu biti institucionalna, fiskalna i budžetska stabilnost, kao preduslov za uspješan nastavak provođenja reformskih mjera.\nAmbasador Vigemark ovom prilikom uputio je zvaničnu čestitku predsjednici Cvijanović povodom izbora za predsjednika Republike.